
Mislim da nema vjerničkog srca koje nije osjetilo 
olakšanje koje nam je donijelo uskrsno jutro. Previše 
tragičnog i žalosnog stavljeno je pred nas svih onih 
korizmenih dana u čitanjima iz Svetoga pisma, u mo- 
litvama i pobožnostima, osobito u pobožnosti križnog 
puta. Posebno teško bilo je na Veliki, Sveti petak. Imali 
smo pred očima sav onaj talog zla iz ljudskog srca koji 
je provaljivao u riječima vrijeđanja, u pljuvanju, stisnu- 
tim pesnicama i zakrvavljenim očima onih koji su Isu- 
sa sudili i prisustvovali njegovu skončanju. Svaki od 
nas koji zna daje taj patnik nevin požalio je što se nije 
našao u gomili da se pridruži Veroniki ili Šimunu Ci- 
rencu i obriše znoj s njegova lica ili podmetne leđa 
pod teški križ bar za nekoliko koraka. Tko od nas ne bi 
to učinio? Učinio bi svatko, siguran sam. Pomogao bi 
onako i onoliko koliko bi mogao. Ali, eto, nije nam se 
pružila prilika. Vrijeme Isusova križnog puta, vrijeme 
kalvarijske drame zbilo se davno prije nas. 

Ipak nije. Ni najmanje, nažalost, nismo prikraćeni, 
makar je od prvoga Velikog petka prošlo skoro dvije 
tisuće godina. Križni put i kalvarijska drama i danas su 
tu pred našim kao nekad pred Veronikinim i Šimuno- 
vim očima. Isus sa svojim križem je tu. U svim patnici- 
ma našega doba je Isus patnik. Koliki i danas izvikuju 
Isusov vapaj: “Bože moj, Bože moj, zašto si me osta- 
vio?” Vapaj je to tolikih prognanih i kod nas i u svijetu, 
tolikih nepravedno osuđenih, tolikih gladnih u nerazvi- 
jenim misijskim područjima, bolesnih i na bezbroj 
drugih načina ucviljenih. I danas se na sve strane lije 
krvavi znoj, padaju mnogi pod teretom patnja i umiru 
u najtežim mukama gladi i žeđi. Pod križem pada, 
gladuje i za pomoć vapije Isus u današnjim patnici- 
ma. Vapije za pomoć i poručuje: “Što god učiniste 
jednome od ove moje najmanje braće, meni učini- 
ste.” 

Isus patnik je tu. Pitanje je ima li Veronika i Šimuna. 
šimuni, Veronike današnjih dana, nemojmo žaliti za 
minulim vremenima kada je “Isus hodao zemljom.” 
On i danas hoda. Tu pored nas i u onim područjima 
gdje haraju ratovi, gdje vlada glad i caruju bolesti. 
Treba samo imati Veronikino srce. 


Ulična prodaja benzina u 
Beninu 

Ruke u vis, ključeve na sunce 


FRA STOJAN ZRNO 
KONGO 


Svake nedjelje svi mi misionari sa- 
stanemo se u jednoj od naših misi- 
ja: mi Hrvati, Poljaci i Flamanci. 
Danas je red bio kod fra Filipa i fra 
Ante. Pričah smo i prepričavali 
kako je ovih dana bilo u svakoj 
župi. Oni stariji (i pametniji!) otišli 
su dosta rano spavati, a Poljak 
Remi i nas trojica Hrvata nismo se 
žurili. Oko 21,30 sati uđe fra Filip i 
zabrinuto nam kaže: "U dvorištu 
je jedan vojnik naoružan. Uperio 
pušku i traži ključeve od jednog vo- 
zila. Što da radimo?" Iziđemo sva 
četvorica van, a on na udaljenosti 
od 5 do 6 metara hoće odmah vozi- 
lo. Kako je moja "Toyota" bila 
najisturenija i najnovija, traži 
ključeve od "Toyote". Pokušava- 
mo ga smiriti, urazumiti, pričati s 
njim ljubazno. Velimo mu sad je- 
dan, sad drugi: "Hajde, kamo želiš 
ići, odvest ćemo te. Ne možeš ni- 
kamo pobjeći. Kabilina vojska je 
oko Kamine; putovi su zatvoreni. 
Imaš ženu i djecu. Misli na njih. 
Što će oni ako ti pogineš?" Reče da 
ima četiri i pol djeteta! To znači: 
ima četvero djece i žena mu je 
trudna. Filip mu iznosi i hrane, 
dajemo mu i piva. Uvjeravamo ga 
da mu želimo samo dobro. Pone- 
kad razgovara ljubazno. Kaže da on 
nije lopov i zato neće ništa, ali mu 
treba vozilo. Ja sam prije bio napra- 
vio jednu veliku glupost. Nisam 
zaključao vozilo, a i ključ ie ostao u 
bravici za paljenje. U jednom tre- 
nutku vojnik otvori vrata i uđe u 
moje vozilo. Sjede na sjedalo do 
vozača i kaže: "Dajte mi odmah 
ključeve od ovog vozila." Uhvati 
me tjeskoba. Međutim, nije primi- 
jetio da su ključevi unutra. Iziđe 
van. Fra Filip mu veh: "Dat ćemo ti 
civilno odijelo, hlače i košulju, 
presvući se i mdco te neće primije- 
titi. Možeš ići kamo hoćeš." Ali ni 
ta ponuda ga nije zadovoljila. On 
želi samo vozilo. Vjerojatno će 


noćas Kabilina vojska ući u grad. 
Mobutovi vojnici su u panici. Žele 
pobjeći bilo kamo. Zato naši savje- 
ti nisu mogli biti prihvaćeni. Mi 
smo ipak željeli odugovlačiti, dobi- 
ti na vremenu. Vojnik je opet ušao 
u vozilo, sad s vozačeve strane i 
traži ključeve. Ni sad ih nije primi- 
jetio, valjda zbog straha. Morao je 
svakog od nas držati na oku. Uz 
nas četvoricu misionara tu su bila 
još dvojica noćnih čuvara. Jedan od 
njih poznavao je lmgala jezik 
kojim govori vojska jer je i sam ne- 
kad bio vojnik. I on ga je smirivao. 


"Toyotu" kojom se služio fra Pero 
Cuić. Iako joj je već 12 godina, još 
ide. Fra Ante mu je upalio i izišao 
iz dvorišta. Naredio nam je da se 
povučemo u dvorište i da zatvori- 
mo vrata kako bi on s mirom mo- 
gao krenuti. Ušli smo u kuću i 
kradom gledah kroz prozor što će 
biti. Bilo je zapravo samo mnogo 
buke! On je dodavao gas, ali nije 
znao otkočiti. Vidimo da on nije 
nikakav vozač. Izišao ljutit i tražio 
ključeve drugog vozila jer "ovo ne 
valja", kako reče. 


U međuvremenu fra Ante je 
prošao na druga vrata i otišao u na- 
selje. Tražio je od ljudi da učine 
nešto. I zbilja, skupili su se neki s 
druge strane crkve i počeli lupati 
bacajući kamenje po limenom 
krovu. Vojnik se tad malo uznemi- 
rio i opalio u zrak. Sve do tada po- 
malo sam sumnjao ima li streljiva. 

Na kraju smo vidjeh da nema 
druge. Morat ćemo dati vozilo. Re- 
kao sam fra Filipu i Anti da bi 
najbolje bilo dati mu staru crvenu 


Fra Ante je opet ušao u vozilo, 
otkočio i krenuo nekoliko metara 
pokazujući mu da je u redu. Po- 
slije je vojnik ušao i otišao uz 
mnogo buke. Rekli smo nekima 
da ga slijede da vidimo kamo će. 
Otišao je u vojni logor. Remi i ja 
smo krenuh drugim putem pre- 
ma našim kućama da nas ne bi 
opazio. 

- Nastavlja se - 

JTEJOAJV DRZJGI RERZJ 



PUTOPISNI ZAPIS 

MISIONARA DRAGE BALVAN OVT ĆA (XXXV) 

VJERA I TRADICIJA U SLAVLJENJU SVETOGA TJEDNA 
(VELIKOGA TJEDNA) U PERUU 


VI č. DRAGO BALVANOVIĆ 
PERU 


Propovijed od tri sata 


nipulirani od malobrojnih... Ali, mi tre- 
bamo ići naprijed, prošlost ostaje iza 
nas... Ono što smo preživjeli daje nam 
mogućnost da bolje razumijemo ži- 
vot... Zato sada više razumijem i cije- 
nim Isusove riječi - oprosti im...” 


one koji trpe, bez ikakvoga 
materijalnog interesa. Mene samo za- 
nima - pomoć osobama. Razmišljajući 
o ovoj Isusovoj riječi, mislim da je ona 
nastavak duhovnog i tjelesnog lanca 
ljubavi između majke i sina. Ovaj se la- 



Prvi je započeo ovu incijativu na 
Veliki petak - održavati u tri sata pro- 
povijed od tri sata p Francisco dcl Ca- 
stillo, isusovac. Propovijed poslije 
nazvana “sedam riječi Kristovih s 
križa” proširila se poslije po drugim 
zemljama Amerike i Europe. Mi u 
Limi održavamo ove propovijedi u 
svim crkvama. Na televiziji, istina, na- 
govori ne traju tri sata ali svećenici i 
javni radnici daju svoje meditacije i na- 
govore o Isusovim riječima s križa. 
Kada još nije bilo mikrofona (17. 
stoljeće) možemo samo zamišljati 
kako su to bile naporne propovijedi za 
jednog svećenika. Tako je u Limi za- 
bilježeno da je godine 1928. (6. 
travnja) p. Carlos Martinez, poglavar 
isusovačkog samostana sv. Petar, 
umro u sakristiji crkve upravo nakon 
tumačenja posljednjih riječi Gospodi- 
novih: “Oče, u tvoje ruke predajem 
svoj duh.” Imao je 64 godine. 

Donosim ovdje kao duhovnu okre- 
pu svima nama svjedočanstva ljudi 
koji nakon svojih životnih iskustava 
tumače Isusove riječi u ovome Ve- 
likom tjednu, na Veliki petak: 

Prva riječ: Oče, oprosti im 
jer ne znaju što čine... 

Ingrid Olazobal, ima 24 godine, 
dvoje djece i kći je oca koga su terori- 
sti ubili. Siromašna kućica, puna svije- 
ta. Majka i braća dijele nedjeljne 
radosti, susrete ali i tugu. I majka umi- 
re. Braća se raspršiše po golemim pro- 
stranstvima Perua. 

“Teško je prihvatiti da ti je voljena 
osoba umrla, ubijena ili nestala. Radije 
mislim da su otišli u drugu zemlju gdje 
se bolje živi... Misleći na ubojice koje i 
danas haraju, radije molim za njih, jer 
ne znaju što čine. Oni su puno puta in- 
strumenti u rukama drugih. Zarobljeni 
i zaslijepljeni mržnjom, hranjeni i ma- 


Druga riječ: Još 
danas ćeš sa mnom 
biti u raju... 

Juan Esteban Maro- 
quin, 23 godine. S visinom 
od samo 1,65 cm, razgova- 
ra sa mnom, ozbiljna po- 
gleda, vedrih očiju i iz- 
vanrednog oduševljenja... 

Doživio je nesreću radeći 
na samoj crkvi. Pao je sa 
skele. Ozlijeđena kraljež- 
nica, ali duh izvanredan. 
“Razmišljajući o ovoj Isu 
sovoj riječi, svjestan sam 
da ona ima za mene veliko 
značenje. Bio sam blizu 
smrti. Pokajao sam se u 
momentu za sve grijehe... 

Rekao sam ležeći... želim 
biti s tobom, Gospodine. 

Molio sam Gospodina: Za- 
što me ne uzmeš? Zašto 
mi ne daš da počivam u 
miru? Zašto dopuštaš da 
moji i ja trpimo?” Ob- 
navljajući svoje tijelo raz- 
mišljao sam o svome živo- 
tu. Razumio sam da je po- 
trebno za života staviti se 
na raspolaganje Bogu i sli- 
jediti poziv Božji. Bez 
borbe ne može se učiniti ništa. Nisam 
znao hoću li ostati živ. Ako ne živiš da 
služiš, ne vrijediš. To je ono što sam u 
časovima trpljenja naučio...” 

Treće riječi: Majko, eto ti 
sina... Sinko, evo ti Majke... 

Elza Lock, 56 godina, majka, su- 
pruga i glavni savjetnik u Caritasu 
župe sv. Ruže Limske u Limi. 

“Majka sam i tjelesna i duhovna, 
psiholog i upravitelj socijalnog odjela 
župe sv. Ruže Limske. Postala sam 
socijalna radnica kako bih pomagala 


nac ne smije prekinuti, mora se što 
više povezati sa svim osobama. Radim 
godinama s drugima dragovoljno i sve 
više učim kako se može približiti sva- 
koj osobi, ne samo kada se radi o 
zdravlju nego i o društvenoj ravno- 
teži... 

Veliki zahtjev je svakako liječiti 
sve koji se približe ili koje nađemo, ali 
je još više podići nevoljne opet kako bi 
bili osobe vrijedne štovanja, kako uo- 
stalom i čini jedna majka za svoju dje- 
cu. 

- Nastavak na 19 str. - 

S. CELESTINA GAVRIĆ 
BRAZIL 



Jacarei, 6. veljače 1999. 

Poštovani vlč. Anto, dragi prija- 
telji misija! 




dođe njegova žena moliti da im na- 
pravimo jednu kuću. Kako je bio 
nezaposlen, a ona reče da je zidar, što 
je on i potvrdio, uzele smo ga na svoje 
gradilište. Već u prvim danima glavni 
majstor se zabrinuo, ali se obvezao da 
će, skupa s nama, pomoći ovoj obi- 
telji. Počele su ‘‘muke" oko uvijek "kri- 
vih” poteza, uvijek "premalenog 





drugog. On kaže: "Tko je vidio vezati 
se za stalno uz neku firmu? Za mene 
firma vrijedi pet mjeseci, i onda goto- 
vo.” U našoj je firmi izdržao osam 
mjeseci uz velike muke za nas, i bio je 
sretan što smo ga otpustile! Zakon mu 
naime daje pravo na četiri mjeseca 
socijalne skrbi za nezaposlene kad 
ode s posla. 


Evo nas gotovo pred korizmom. 
Ovdje za korizmu imamo između 
ostalog i "kampanju bratstva". Ta je 
kampanja još iz koncilskih godina u 
Brazilu. Svake se godine obrađuje 
koja goruća socijalna tema da bi 
kršćani podržavali u sebi svijest svojih 
početaka povijesti. Nisu li već prvi 
crkveni oci govorili, bolje, propovije- 
dali u korizmi: "Ono što uštediš jer si 
postio, ne pripada više tebi. To je od 
brata koji je siromašniji od tebe.” 

Ove se godine obrađuje tema 
nezaposlenosti. Oko toga je baš puno 
"posla” u ovoj velikoj svjetskoj krizi. 
No mi se posvećujemo onome što 
nam je možda moguće učiniti među 
našim siromasima. Za onoga tko 
dođe sa sela, teško se snaći u gradu. 
Osim toga, od "gradskih” poslova ne 
zna ni jedan. Tko će onda uzeti takvu 
osobu na posao u tom modernom 
kompjutoriziranom svijetu? 



Gradnja kuće u Logo Agu 


TEŠKE MUKE 
PREODGOJA 

Nadalje nastojimo osmisliti rad 
onima kojima, s Božjom milošću i do- 
brotom ljudskih srdaca, uspijevamo 
dati zaposlenje u našoj gradnji. Ta 
mala grupa ljudi koji ovdje rade već 
nam je priredila svakojakih izne- 
nađenja. Neki nisu uspjeli "obraniti" 
svoje radno mjesto. Zašto? Čovjek 
nije osposobljen za ono za što se pri- 
javljuje. Tako je bilo i s našim Ilijom. 
Otac troje djece, već mjesecima nije 
plaćao stanarinu, bila mu je isključena 
i voda i struja radi neplaćanja. I, jed- 
nog dana, u ožujku prošle godine, 


učinka”, kako se majstor izražavao. 
Zbog svega spomenutog i zbog izo- 
stanaka s posla razgovarao je s njim i 
sa ženom, ali sve uzalud. Jedino što je 
uvijek došao u pravi dan i u pravi sat 
bili su dani plaće. Pa, makar i izostao s 
posla, po plaću je došao u najtočnije 
vrijeme. Znalo se dogoditi da mu je 
platna lista bila prazna, radi zbroja 
akontacije i izostanaka. Nije važno, on 
je svejedno došao po plaću, i nije se 
ljutio radi rezultata. Toliko je izostajao 
s posla da smo uzele drugoga zidara a 
da njega nismo otpustile, nadajući se 
da će ga to stresti. No, nikom ništa. 
Jednog dana je pred kolegama otkrio 
svoje razmišljanje koje je protiv njega 
i njegove obitelji, a ne protiv nekoga 


Svakog tjedna jedan sat, koji je dio 
radnog vremena, s našim radnicima 
posvetimo katehezi, ljudskom po- 
svješćivanju, analizi elemenata ljud- 
skog dostojanstva svakog ljudskog 
bića, razgovoru, molitvi. Roditelji 
nekih mladih između njih rekoše da 
su im se sinovi potpuno promijenili. 
To i mi primjećujemo. Neki su se osta- 
vili droge, nemaju vremena da se po- 
svete neredima. Svi znademo da život 
poroka počinje noću. Ako se po danu 
teško radi i drugi dan se mora rano 
ustati, i da se ne može zakasniti, onda 
treba rano i leći. Eto što ih spašava! 
Recept je tako jednostavan. Imati se 
čime baviti. 

- Nastavlja se - 

tra. To je dio župe koji graniči s 
Ruandom. Župa je velika, ali ima 
mali broj vjernika (po broju vjer- 
nikaje najmanjau nadbiskupiji), 
negdje oko 7.500, ponajviše 
djece, od kojih je 10% siročadi 
bez jednog ili oba roditelja. 

Do svih crkava se ne može ići 
autom pa je bio poseban do- 


ovaj svijet: AIDS, alkohol, poli- 
gamija, nepismenost i nei- 
shranjenost. Na području župe 
imamo jednu srednju školu, 
šest osnovnih i jednu šesto- 
razrednu. Pored toga je velik 
broj nepismenih pa smo počeli 
s večernjom školom za odrasle. 
Roditeljima nije stalo da im dje- 
ca idu u školu pa čak niti u 


Uganda, Rushooka - s. Vedrana među djecom 


Oci franjevci su stigli 
Rushooku 19. veljače 
1995. a župa je osnova- 
na 26. kolovoza 1996. 
Franjevačka zajednica je 
od samog početka inter- 
nacionalna. U to vrijeme 
bila su dva svećenika: 
fraAlberto, Meksikanac, 
i fra Ivica Perić iz provin- 
cije Bosne Srebrene, 
dvojica braće iz Ruande 
i jedan iz Italije. Danas 
misiju vode fra Ivica Pe- 
rić, župnik, fra Urlich iz 
Njemačke, brat Silvestro 
iz Italije i brat Kizito iz 
Ruande. Fra Alberto, 
Meksikanac, postao je 
biskup za Peru. 

Prije proglašenja, ustanov- 
Ijenjažupe, u Rushooki je bio fra 
Pero Vrebac iz provincije Bosne 
Srebrene koji je premješten na 
sjeveroistok Ugande u mjesto 
Jinja blizu izvora rijeke Nil. 

Svi franjevci su uključeni u 
pastoral jer je župa (misija) pro- 
storno velika. Pet je crkava 
udaljeno više od 40 km od cen- 


življaj pješačiti kroz plantaže ba- 
nana iz kojih su virila djeca ne 
bojeći nas se, nego su nas 
uljudno pozdravljala i mahala 
nam kad smo ih obilazili prije 
Božića. 

Misija je nova, potrebe su ve- 
like. Razmišljamo na planu župe 
kako da ova zajednica zaživi. 
Veliko je polje rada za sve nas. 
Od većih su problema koji tište 


osnovnu koju ne moraju plaćati. 
Djeca žele u školu, mnogi dola- 
ze franjevcima pa sada i nama 
da im platimo školarinu. Curica- 
ma je stalo da idu u školu jer ako 
ne idu, roditelji ih forsiraju daše 
udaju pa čak s 12 godina. Oni 
imaju svoju računicu. Kad curu 
udaju, dobiju novaca i najmanje 
5 krava. 

- Nastavlja se - 


BITI ĆE NOVACA I KRAVA 
AKO IMAŠ ŽENSKE DJECE 


Misija Rushooka nalazi se na 
jugozapadu Ugande 426 km od 
glavnog grada Kampale, a 110 
km od nadbiskupije Mbarara 
kojoj pripada. Smještena je na 
brdovitom i lijepom tere- 
nu. Nalazi se na 1 950 do 
2000 m nadmorske visi- 
ne. U godini su dvije kiš- 
ne sezone pa je za to 
cijela godina u zelenilu. 

Milina! 


RADOSNA VIJEST 4/1999. 


7 




Tema: Plodovi Sinode azijskih biskupa (19. 4. do 14. 5. 1998.) 


“Kao što su europski teolozi 'pokrstili’ poganskog filozofa Aristotela, tako i mi tražimo slobo- 
du izgrađivati kršćansku teologiju u Aziji na temeljima svojih filozofa i tradicije.” 


U okviru priprema na proslavu Velikog jubileja, papa Ivan Pavao II. je na- 
javio organiziranje kontinentalnih biskupskih sinoda. Nakon Sinode afričkih 
biskupa u Rimu 1994., američkih biskupa 1997., u Rimu je od 19. 4. do 14. 5. 
1998. proslavljena Sinoda azijskih biskupa. 

Budući da u Aziji živi 2/3 čovječanstva, da su nakon stoljetne kolonijalne 
ovisnosti od Europe azijski narodi postali neovisni, žive svoju bogatu kulturu, 
razvijaju ekonomsku moć i vode vlastitu politiku, oči svijeta i opće Crkve okre- 
nute su prema tom kontinentu. Katolički su teolozi i misionari pratili tu sinodu s 
posebnom pozornosti. 

Pripreme su počele čim je Papa najavio tu sinodu, tj. 10. II. 1994. 

One su se trebale voditi prema “Lineamentima”- smjernicama dokumenta 
koji je izradio Rim. Istaknuta su tri tematska područja: 

- što se može učinit za milijune siromašnih, socijalno nezaštićenih ljudi 
koji žive na rubu društva 

- susret s bogatim kulturama Azije 

- odnos prema velikim azijskim religijama: hinduizam, budizam. 

Međutim, u vrijeme pripreme za sinodu u Rimu, azijski su teolozi dosta kri- 
tički promatrali “Lineamenta’-smjernice. Između ostalih, J. B. Pinto, pred- 
sjednik Vijeća viših redovničkih poglavara, rekao je: “Smjernice naglašavaju 
ono što Crkva nudi azijskim narodima. Ja bih se veoma obradovao da je nešto 
rekla kako se može opća Crkva obogatiti velikim duhovnim bogatstvom Azije” 

Biskupi su smatrali da su već u pripremama tog dokumenta trebali surađivati 
azijski teolozi, ujedinjeni u svom vijeću. No, oni nisu bili pozvani, u tome oni vide 
opći problem prevelikog centralizma u suvremenoj Katoličkoj Crkvi. Oni očekuju od 
Rima više povjerenja u snagu i odgovornost mjesne Crkve u izvršavanju svog posla- 
nja, među svojim azijskim narodima, čije se korijenje nalazi u velikim religijama 
koje imaju svoje svete knjige, prastare vjerske tradicije, dobro organizirane obrede i 
oblikovane-formirane zajednice. Shvatljiv je stav europskih teologa, pun suzdržlji- 
vosti i nepovjerenja, jer su sve do II. vatikanskog sabora te religije bile predmet mi- 
sijske djelatnosti Katoličke Crkve, a tek su nakon toga postale partneri za susret koji 
vodi uzajamnom upoznavanju, prihvaćanju i dijalogu. Japanski su biskupi govorili o 
“zakonitoj samostalnosti” mjesne Crkve", iz čega proizlazi novo shvaćanje odnosa 
između Svete Stolice i Crkava Azije". Ne bi to trebalo značiti podijeljenost, nego 
kreativno učlanjenje u veliku crkvenu zajednicu. 

Indijski isusovac, Parmananda Divrkar je (“The Examiner”, Mumbai, 1997.) 
zagovarač novih teoloških trendova na području ekleziologije. 

Glavnim problemom susreta s azijskim vjerskim svijetom smatra se osobu 
i poslanje Isusa Krista. Kamen spoticanja je isključivost Isusa kao spasitelja. Ja- 
panski su biskupi napisali: “Ako previše naglasimo osobu Isusa Krista kao jedi- 
nog spasitelja, ne možemo voditi dijalog i solidaran suživot s drugim 
religijama.” Zato je potrebna “azijska teologija” i novo kreativno shvaćanje 
evangelizacije koja bi mogla povesti istočnoazijsku duhovnost k velikom 
procvatu. 

Čini se da je problem u shvaćanju i prihvaćanju zapadnjačkog “teološkog 
jezika” (jedna narav, dvije osobe, pa i sam pojam osobe "ja” koji određuje “ti” 

Zbog toga, kako je rekao kard.Julius Darmaatmadja, iz Jakarte - Indonezi- 
ja, trebalo bi uvažiti u tim teološkim razmišljanjima preporuku pape Ivana 
XXIII. saborskim očima: “Da se nađe jezik suvremenog svijeta za Vječnu poruku 
spasenja.” 

Za vrijeme sinode glavno je pitanje bilo: "Na koji način navješćivati Krista i 
njegovo evanđelje u Aziji” , jer nakon 2000 godina misijske djelatnosti katolici 


su još uvijek nezapažena manjina (od 3,5 miljarde Azijaca, samo oko 100 mili- 
juna su katolici). 

Sinoda nije donijela niti velik preokret u odnosima između azijskih Crkava i 
Rima, niti je otvorila nove mogućnosti za teološku refleksiju. Ali, obnovila je iskreno 
povjerenje među Crkvama Azije i Rima. Shvatilo se da se mora raditi na teološkom 
produbljenju Radosne vijest i da je to težak i dug proces k jednoj azijskoj teologiji. 
Istodobno, iako treba s oprezom promatrati nove ideje na području ekleziologije, 
kristologije itd. ne smije se reagirati sa strahom i nervozom, nego s dobronamjer- 
nom otvorenošću. 

Svima je postalo jasno da se najprije mora dogoditi istinski dijalog unutar 
same Crkve da bi se mogao pokrenuti dijalog s velikim azijskim religijama. 

Sada, nekoliko mjeseci nakon te sinode, već se počelo govori o prvim plo- 
dovima: 

1 . Novi načini evangelizacije trebali bi biti više biblijski a manje spekulativ- 
no-teološki. To se odnosi i na osobu Isusa Krista. Jer biblijski govor o Isusu na- 
lazi se i u azijskim kulturama i lako je shvatljiv ljudima ukorijenjenim u tim 
kulturama, npr. Isus kao svjetlo i put. 

Mora se više naglasiti čovještvo Isusa Krista, npr.: Isus kao prorok i Iscjelitelj, 
njegovo suosjećanje i solidarnost sa svakim čovjekom, a posebno s onim u tegobi i 
nevolji: bolesnim, opsjednutim i siromašnim; Isus kao iskonski mirotvorac koji želi 
uspostaviti savršeni sklad u svijetu. 

Što se osobe Isusa Krista kao jedinog spasitelja tiče, svi su se koncil ski oci 
složili da se nikako ne smije oslabiti tu istinu naše vjere, samo da bi se dopala 
vjernicima drugih vjera. To je osnovna istina naše vjere koja je ukorijenjena u 
Svetom pismu i Tradiciji. Međutim, može se tražiti najbolji način kako bi se ta 
dogma efikasno i pristupačno propovijedala na azijskom tlu. Jedan je od mo- 
gućih načina približavati ljudima Krista kao jedinog spasitelja preko raznih me- 
toda meditacije i kontemplacije, u kojima Azijci imaju veličanstvenu tradiciju. 
Na taj bi se način moglo približiti Krista kao puninu Božjeg objavljenja. Mogu 
postajati i drugi posrednici spasenja, ali u ograničenom smislu, jer je samo u 
Isusu savršeno prisutan Bog. Između svih osnivatelja religija, samo je Isus do- 
kazao svoju jednakost s Bogom, i to ne riječima nego djelima. Drugi posrednici 
spasenja, po djelovanju Duha Svetoga, samo djelomično sudjeluju u jedinstve- 
noj spasiteljskoj ulozi Isusa Krista. 

2. Od misionara i misionarki koji žele biti uspješni u Aziji očekuje se osobno 
duboko iskustvo Boga koje bi se očitovalo u svetosti života, istinskoj ljubavi 
prema Kristu i bližnjemu. 

3. Prema “neortodoksnim trendovima” u azijskoj teologiji, oci preporučuju 
bratsku toleranciju, jer su to pokušaji da se približi ljudima Isusa na najbolji, 
najshvatljiviji način. To rade ljudi koji nisu baš verzirani u europskom načinu 
razmišljanja i koji to rade za ljude koji su formirani u azijskoj kulturi i azijskom 
načinu shvaćanja i poimanja svijeta. Da ne bi nova teološka razmišljanja izazivala 
napetosti i nesporazum u Crkvi, mora se voditi stalni dijalog između tih teologa i 
crkvenog autoriteta. 

Ako su europski teolozi izgradili teologiju na filozofskim razmišljanjima po- 
ganskog filozofa Aristotela, zašto onda i azijski teolozi ne bi imali slobodu izgrađi- 
vati teologiju na fundamentima azijske filozofije i kulture. Maleni i početni koraci 
već su učinjeni. Nadamo se da su njihova razmišljanja usklađena s Biblijom i tradi- 
cijom Crkve. 

Priredio: o. Franek Kowal 

P. JOSEF BRUNNER 


BIJELI OTAC 


VELIKI PROGRAM 
NAOBRAZBE AFRIČKIH 
REDOVNIČKIH 
ODGOJITELJA 

U Africi se stalno umnažaju redovničke 
zajednice ali se utvrđuje da je potrebna solid- 
nija redovnička naobrazba mladih članova tih 
zajednica. Imajući to uvidu, odgovorni za od- 
goj u Katoličkoj Crkvi u Africi potrudili su se 
utemeljiti redovnički odgojni centar. 

Prvi pokušaj 

Koncem 1988. na skupu svih zastupnika 
Afričkih biskupskih konferencija i redov- 
ničkih poglavara u Nairobiju (Kenija) odluče- 
no je da se otvore centri za obrazovanje 
ravnatelja i ravnateljica koji svoje mlade re- 
dovničke članove i kandidate uvode u svoje 
zajednice. Željelo se time pružiti im kvalita- 
tivno bolju naobrazbu za njihovo buduće dje- 
lovanje. 

Biskupi sedam država francuskog govor- 
nog područja Zapadne Afrike zadužili su dr. 
o. Jean Cauvina iz Družbe bijelih otaca 
(afričkih misionara) da organizira tečajeve u 
tu svrhu. Utemeljenje novog centra stavili su 
pod zaštitu Blažene Djevice Marije s imenom 
"Mater Christi" (Majka Kristova). 

O. Cauvin sa suradnicima vodio je 8 godi- 
na pet tečajeva od 3. do 4. mjeseca u kojima 
je sudjelovalo 140 odgovornih odgojiteljica 
za novicijate. U isto vrijeme sudjelovalo je 
više od 1.800 mladih redovnika na 120 
tečajeva u trajanju od jednog tjedna. 

Odlučni zaključak 

Nakon deset godina ponovno su se sasta- 
li biskupi tih sedam zemalja odgovorni za re- 
dovnički život i odlučili utemeljiti postojan 
centar da ne moraju stalno tražiti prikladna 
mjesta za takve tečajeve. Oni su zaključili da 
je za temeljnu naobrazbu duhovne naravi i 
uvođenje mladih u život redovnički zajednica 
nuždan barem cjeloviti jednogodišnji tečaj. 
To je moguće ostvariti samo u jednom fik- 
snom centru. Osim toga tu će se moći organi- 
zirati i mnogi drugi seminari za trajno 
teološko obrazovanje. Obrazovni centar 
izgradit će se na periferiji u drugom po veličini 


gradu Burkine Faso, u Bobo-Dioulassou. 

Za gradnju i ravnateljstvo centra i opet je 
za odgovornog izabran o. Cauvin. On je u to 
već dobro upućen. Nakon osam godina ak- 
tivnog misionarskog rada u svibnju 1998. on 
je na sveučilištu Sorbona u Parizu doktorirao 
iz jezične etnologije i uz to magistrirao iz teo- 
logije. On je 1 5 godina bio profesor na "Insti- 
tut Catholique” (Katoličkom institutu) u 
Abidžanu (Obala Bjelokosti). Njemu će u 
tom poslu pomagati nekoliko afričkih surad- 
nika. 

Odlučna gradnja 

Projekti za gradnju povjereni su jednom 
inženjeru bratu zajednice iz Taizea koji djeluje 
u Dakaru. U ljeto 1 999. započet će gradnja a u 
ljeto 2000. godine trebalo bi već započeti s 
tečajevima naobrazbe. Gradnja bi trebala sta- 
jati oko 1,2 milijuna američkih dolara. U 
troškovima će djelomično sudjelovati Kongre- 
gacija za evangelizaciju iz Rima koja ohrabruje 
izgradnju centra a drugi dio velike katoličke 
humanitarne organizacije Europe i napokon 
same redovničke zajednice Katoličke Crkve. 
To će biti djelo od ogromne važnosti za redov- 
nički život u Zapadnoj Africi. 


POGLED NAJEDNU 
KATOLIČKU ŽUPU U 
TUNISU 


Od potpisanog sporazuma vlade T unisa i 
Vatikana 9. srpnja 1964. u Tunisu postoji 13 
župa i četiri druge bogomolje. Poslužuje ih 43 
svećenika (od koji su 2 I bijeli oci, afrički mi- 
sionari). Ravnatelj biskupije Tunis je 
nadbiskup Fouad Twal, Arapin iz Jordana. 
Oko I 70 časnih sestara radi u školama i kao 
bolničarke. Župa o kojoj govorimo obuhvaća 
300.000 stanovnika grada Sousse, 150 km 
južno od grada Tunisa. Ona nam pruža sliku 
djelovanja jednog župnog tima koji djeluje u 
islamskom gradu. 

Švicarski bijeli otac o. Frido Zimmer- 
mann je upravitelj župe a pomažu mu jedan 
belgijski i jedan francuski subrat. O. Frido je 
svećenik od 1 973. i živi već 25 godina u Tuni- 
su. On posjeduje izvrsnu naobrazbu i znanje 
arapskog i islamskog svijeta. U tome ne zao- 
staju ni njegovi suradnici. Dugo vremena on 
je upravljao sveučilišnom bibliotekom bijelih 
otaca u Tunisu a bio je savjetnik studenata u 
obližnjoj visokoj školi za njihova školovanja. 
Već je tri godine upravitelj župe Sousse. 

Koga obuhvaća ta župa? 

Prije nezavisnosti Tunisa župa Sousse je 
brojila 15.000 kršćana, većinom Francuza i 
Talijana, a posluživala su je četiri svećenika. 
Većina od njih nakon priznanja nezavisnosti 
Tunisa 1956. napustila je zemlju. Danas 
župnu zajednicu tvore u potpunosti vjernici iz 
inozemstva. Domoroci katolici, među skoro 


u potpunosti islamskim stanovništvom, dije- 
lom su vjernici iz mješovitih ženidaba. Uz njih 
su sestarske zajednice, učitelji i poduzetnici. 
Tu pripadaju i afrički studenti iz različitih ze- 
malja južno od Sahare koji studiraju na grad- 
skom sveučilištu. Oni predstavljaju jednu 
aktivnu grupu u župi. Uz njih su i najvećim di- 
jelom turisti kojih ima kroz cijelu godinu. Oni 
doduše ostaju kratko vrijeme, ali često sudje- 
luju kod službe Božje. Subotom navečer i 
nedjeljom crkva u Soussi sa svojih 400 mjesta 
gotovo je uvijek ispunjena. Katkad se moraju i 
novi redovi klupa staviti uz zidove kako bi se 
vjernicima ponudilo više mjesta. Osim u žup- 
noj crkvi, euharistija se slavi i u gradu Mona- 
stir i u jednom velikom hotelu. Turisti 
posjećuju svetu misu i u radnim danima 
tjedna. 

Za posjetioce službe Božje iz različitih 
zemalja, da bi lakše sudjelovali u liturgiji, o. 
Frido priredio je brošuru s tekstovima svete 
mise na I I različitih jezika, dakako i na 
arapskom. Glavni jezik u liturgiji većinom je 
francuski. Utorkom slavi se misa na 
arapskom za Libanonce, joradanske kršćane 
itd. 

Župnička djelatnost 

Otac Frido Zmmermann je član biskupi- 
jskog svećeničkog vijeća. Njegova prvotna 
briga u župi je okupiti nadaleko raspršene 
vjernike. Među njima stvorio je molitvene i 
biblijske grupe. Za žene iz Europe koje žive u 
mješovitim brakovima organizirao je tečaje- 
ve arapskog jezika. Posebno su mu na srcu 
afrički kršćanski studenti koji u Soussi studi- 
raju po nekoliko godina. Oni su slika jedne 
mlade Crkve. On je među njima skupio jednu 
vrlo marljivu grupu koji su uz svoje vjerničke 
obveze dragovoljno angažiraju u socijalnom 
pružanju pomoći napose među svojim zem- 
ljacima. Jedna udruga od šest sestara sv. Josi- 
pa, potpomognute od tuniskih učitelja i 
drugog osoblja, upravljaju ovdje jednu, od 
vlade priznatu, privatnu osnovnu i jednu 
obrtničku školu. Tu postiže naobrazbu 600 
djece i djevojaka. 

Župmkova |e želja da kršćani s domaćim 
islamskim stanovništvom u prijateljskom 
skladu žive. Kršćani i muslimani u svagdanjem 
životu imaju mnoga zajednička pitanja, prije 
svega držanje pred materijalističkim vreme- 
nom. 21>og toga je važno zajedničko djelo- 
vanje i dijalog oko nekih problema. Otac 
Frido i sam pokušava to produbiti sa svojim 
islamskim prijateljima i profesorima sveuči- 
lišta koje on u okviru svoga djelovanja 
poznaje u Tunisu. 

On je pun i drugih planova u župi: 
izgradnja jedne knjižnice za visokoškolske 
studente, izgraditi prostore za sastanke 
različitih grupa koje djeluju u župi itd. Ali 
važnije je za njega i njegove suradnike skrb za 
prijateljski suživot sa stanovnicima grada. 

Preveo: prof. Bozo Odobasić 

Kad bi se prošetali Afrikom od isto- 
ka do zapada y od sjevera do juga , u svim 
plemenima bi našli narode s duboko 
ukorijenjenim praznovjerjem , samo s 
malim razlikama. Kod svih plemena je 
zajedničko: 

1. Da tradicionalno duboko vjeruju 
da duhovi njihovi pređa utječu na 
sreću ili nesreću u njihovu životu... 

2. Da vjeruju u moć vračara. Da 
pomoću “dudu” (čarolijom) vračevi 
mogu ljudima donijeti sreću ili 
nesreću... 

3. Da postoje “zli” vračevi i vrače- 
vi “doktori”. Da “zli” vračevi pomoću 
“dudu” donose ljudima zlo... 

4. Da “zle” vračeve treba likvidirati 
iz obitelji, iz sela, iz plemena, a vračeve 
“doktore” treba cijeniti i nagrađivati... 

5. Da je to praznovjerje duboko 
ukorijenjeno u duše Afrikanaca, 
kako kod neukog, tako i kod nao- 
braženog svijeta... 

6. Da vračevi “doktori” i “zli” 
vračevi imaju nadnaravnu moć 
druženja s duhovima pokojnih preda 
i upotrebu tajnih nadnaravnih sila... 

7. Da pomoću “duda” i tajnih sila 
mogu proizvesti orkanske oluje, tuče, 
poplave i suše. Svađe u obitelji, u 
selu, u plemenu... 

Zbog toga su kod Afrikanaca neja- 
sni pojmovi o Bogu , o (( dobrim ” i <( zlim ” 
vraČevima } o duhovima preda , o tajnim 
silama itd. Ta praznovjerja nije lako 
iskorijeniti ni kod onih koji su već 
prihvatili kršćanstvo ... 

Jedan je poznati afrički kršćanski 
pisac praznovjerje kod kršćana ovako 
dramatizirao: 

“O jadni kršćani: 

Misa ujutro, 
vraćanje uvečer. 

Krunica ujutro, 
vraćanje popodne. 

Dudu u džepu, 
škapular oko vrata.” 

Mnogi Afrikanci su uvjereni da su 
sve vjere dobre , jer imaju istu svrhu . 
Oni ne vide ništa loše u prakticiranju 
dvije vjere u isto vrijeme. Dapače , to 


smatraju sigurnijim. Kažu , vjere se jedi- 
no razlikuju u načinu Čašćenja istog 
Boga... 

PRAZNOVJERJE 
O “DOBRIM” I 

“ZLIM” VRAČEVIMA 

Afrički su narodi prenosili od po- 
koljenja na pokoljenje magijsko vje- 
rovanje: 

O utjecaj duhova njihovih umrli 
rođaka i prijatelja. 

O vraču koji čine “zlo” i vraču koji 
čini “dobro”. 

O “dudu” (čarolije) po kojima 
vračari čine čudesa. 

O tajnim nadnaravnim silama s 
kojima se jedino vračari služe. 

O vračevim sposobnostima da vidi 
i ono stoje nevidljivo. 

O vračevima pred kojim se ništa 
ne može sakriti... 

Poznato je da vračanje postoji, ali 
ne onakvo kakvog ga Afrikanci prika- 
zuju i vjeruju. Naime, postoje jedino 
oni vračevi koji se zovu vračevi “dokto- 
ri”. Narod jednako tako vjeruje da po- 
stoje i “zli” vračevi kojima je jedini cilj 
činiti zlo pomoću “dudu”. Mnogi vje- 
ruju da se nikakvo zlo ne događa a da 
zato netko nije odgovoran. Da odgo- 
vornost za bilo kakvo zlo snose oni koji 
podmeću “dudu”, a to su “zli vračevi”. 
Ako netko umre ili se razboli, ako na- 
stupi svađa i nesloga u obitelji, selu ili 
plemenu; ako se uništi ljetina zbog 
suše, poplave, tuče, vatre, odgovorni su 
“zli vračevi” koji su podmetnuli 
“dudu”. Da se pak otkloni nesreća, to 
jedino mogu učiniti vračevi “doktori”. 
Zbog toga narod poziva vrača “dokto- 
ra” da dođe te otkloni prokletstvo, tj. 
da pronađe krivca i “dudu”. 

Kad se ne bi vjerovalo u postoja- 
nje zlih vračeva, onda bi i takozvani 
vračevi “doktori” nestali... 

Dakle, vjeruje se da “zli vračevi” 
čini zla djela podmećući “dude”. Kad 
je netko optužen daje "zli vrač”, narod 
ga prezre, zamrzi i progoni... Također 
se vjeruje da vrač “doktor” posjeduje 
tako jake “dude” da pomoću njih mogu 
otkriti “dude” što su postavili “zli 
vračevi” i da može otkriti tko je u naro- 
du “zli vrač”. 


VRAČARI 

I NJIHOVI “DUDU” 

Vračari “doktori” tvrde da posje- 
duju 49 vrsta vrlo jakih “dudu” s kojima 
mogu pronaći slabije “dudu” koje su 
postavili “zli vračevi”. Predmeti koji su 
“pretvoreni” u “dudu” odrezani su od 
mrtvaca. 

Kad mrtvaca zakopaju vračevi 
“doktori” u noći otkopaju svježi grob, 
odrežu od mrtvaca prste, uši, nos, a 
mrtvaca opet zatrpaju... Zbog tih i 
nekih drugih događaja (!), imućniji lju- 
di kod pokopa svog mrtvaca zaliju 
svježim betonom, i tako ga zaštite od 
iskapanja. "Dudu” se pravi i od drugih 
predmeta. Na primjer: od ljudske kose, 
od životinjske dlake, od repa, od uha, 
od papaka, od šarenih krpica, od kori- 
jenja itd. 

Majke nabavljaju posebne “dude” 
za svoje bebice da ih čuva od bolesti i 
zlih duhova. Dječji “dudu” je od ko- 
madića drveta ili mekana čepa boce, 
ili od tvrde spužve itd. Roditelji maloj 
djeci “dude objese oko vrata ili poja- 
sa. Takvi zaštitni “dudu” su valjani je- 
dino ako se nabave kod vrača. 

Vjeruje se da “dudu” pomaže i u 
utakmicama. Neki igrači, prije 
utakmice zamole vrača da ih “blago- 
slovi”. To on učini svojim “dudom” i 
svakom igraču dade da malo popije 
tajne “medicine” koja će ih učiniti 
pobjednicima na utakmici... 

Neki okrutni vračevi savjetuju 
svojim “pacijentima” zločinačke upute. 
Novine su izvijestile o događaju u 
državi C.: Dvojica su političara došla k 
vraču te ga zamolili da im pomogne da 
pobijede na izborima. Vrač im je dao 
upute: da svaki od njih zakolje po jed- 
nog dječaka, da ih raspore i iz njih izva- 
de određeni dio tijela za “dudu” koja 
će im pomoći da pobijede u političkom 
natjecanju. To su ugledni političari uči- 
nili! Tijela zaklanih dječaka bacili su u 
rijeku. Obojica političara završili su 
svoje karijere na vješalima... 

Rijetko se dogodi da bi koji vrač 
bio pozvan na odgovornost zbog 
kršenja nekog zakona. Nitko se ne 
želi zamjeriti vračaru. Starješine sela, 
poglavice plemena i policija nerado 
uznemiruje vrača, jer ih se boje... 

- Nastavlja se - 

Put u Afriku 



Goree je mali otočić na svega tri ki- 
lometra od Dakara, glavnog grada 
Senegala. Pet stoljeća bio je plijen 
Portugalaca, Nizozemaca, Engleza i 
Francuza. Kolonizatori su ga nai- 
zmjenično rabili kao pristanište za 
brodove kojima su odvozili “crnu slo- 
novaču”, robove za rad na plan- 
tažama i u rudnicima dviju Amerika. 
Bez ikakve retorike možemo ustvrditi 
kako je Goree u srcu čitave crne dija- 
spore. On je simbol užasnog zastra- 
njenja onih koji su čitave generacije 
Afrikanaca pretvorili u roblje. 

Upravo je Goree 2. travnja ove go- 
dine bio pozornica s koje je američki 
predsjednikBillClintontrebaosvijetu 
uputiti zamolbu za oproštaj za sve 
strahote vezane uz trgovinu robljem. 
Konačno, tko god ispravno misli, 
mora uvidjeti odgovornost bijelaca s 
onu stranu oceana. 

Već je u veljači 1994. s istog tog 
otočića Ivan Pavao II. u svom govoru 
“molio da nebo oprosti” tu sramotnu 
trgovinu. Sveti Otac je tada u srcu 
imao Evanđelje slobode čiji je navje- 
stitelj bio. Svi smo se mi nadali daj je 
taj govor ugledni predsjednik Sjedin- 
jenih Američkih Država pročitao 
kako bi u njemu našao nadahnuće. 
No, kao što se to moglo naslutiti i dan 
prije, Clinton se je opredijelio da po 
tko zna koji put propovijeda “svoje” 
evanđelje nadahnuto - a žalosno je 
što to moramo reći - logikom više s 
okusom biznisa nego solidarnosti. 

“Amerika je s onu stranu obzorja 
(...)- rekao je - i na nama je da svlada- 
mo to more kako bismo ostvarili novo 
‘partnerstvo’ - a to je, neka nam bude 


w® tmsf 

Ako znamo da na stalne članice Vijeća sigurnosti Ujedinjenih naroda otpa- 
da 4l5 izvoza oružja u svjetski Jugapoglavito u Afriku, tone i tone humanitarne 
pomoći stanovništvu na rubu smrti u najsiromašnijim zemljama ne služe baš 
ničemu . 

dopušteno reći, izrazito trgovački po- 
jam - zasnovano na prijateljstvu i 
međusobnom poštovanju.” Riječi su 
nesumnjivo dirljive. Šteta je jedino što 
se sve svodi na poštivanje načela “pro- 
fita” i “budgeta”. Tijekom dvanaest 
dana svog hodočašća na afričkom tlu 
Clinton je stalno propovijedao kako je 
preporod Crnog kontinenta iznad sve- 
ga vezan uz investicije “made in USA”. 

U Goreeu Clinton nije zatražio opro- 
štenje. U Goreeu je Clinton dao na 
znanje kako je ropstvo prošlost. Upra- 
vo suprotno onome što je hrabro izre- 
kao Ivan Pavao II. u svojim apostolskim 
putovanjima afričkom zemljom. No, 
bilo bi ipak pretjerano u potpunosti 
osuditi Clintonov posjet. Smatramo 
naime da najmoćnija zemlja svijeta 
koja raspolaže ogromnim ljudskim i re- 
ligioznim potencijalom s vremenom 
ipak može razumjeti što to znači biti di- 
jelom “globalnog sela”. 

Unatoč svim proklamacijama 
Svjetske banke ili Međunarodnog 
monetarnog fonda, Afrika je konti- 
nent koji je danas u svijetu u najtežem 
položaju. To najbolje znaju naši mi- 
sionari koji žive s milijunima muška- 
raca i žena u podrumima povijesti, na 
periferiji svijeta. U Africi - priznaje to i 
sam Clinton - “vlada glad za mirom i 
pravdom, pomirenjem i blagosta- 
njem”. Problem je u tome što liječnici 
koji stoje uz bolesnički krevet ovog 
kontinenta uporno odbijaju shvatiti. 

Ako znamo da na stalne članice Vi- 
jeća sigurnosti Ujedinjenih naroda 
otpada 4/5 izvoza oružja usvjetski Jug 
a poglavito u Afriku, tone i tone hu- 
manitarne pomoći stanovništvu na 
rubu smrti u najsiromašnijim zemlja- 
ma kao što su Šomalija ili Sudan ne 
služe baš ničemu. Kolera i AIDS koji 



Rudnici Shakisso (Etiopija): Suvre- 
mena postrojenja obrađuju ISO tona 
rude na sat; iz jedne tone dobiva se 
3 grama zlata 

haraju čitavom Afrikom nisu nikakva 
fatalnost već posljedica odnosa koji 
vlada između “bogatih i siromašnih". 
Ne zaboravimo niti to da su razni 
"predsjednici - gospodari” u prošlosti 
služili, a i danas služe interesima koji s 
Afrikom nemaju baš nikakve veze. 

Na novčanici od jednogdolara stoji 
natpis: "In God we trust” (U Boga se 
uzdamo). Takvo evanđelje - neka bude 
jasno - nije ono koje propovijedaju naši 
misionari. - 


VATRA HARA AMAZONIJOM 

Najveći požar u povijesti spalio je čitava područja 
pokrivena amazonskom prašumom uništivši milijune 
životinja, izbrisavši s lica zemlje brojne biljne vrste. Požar 
je donio glad i propast za tisuće Yanamami Indijanaca i 
prisilio ih na bijeg. Smatra se kako će se posljedice požara 
osjetiti na klimu čitavog planeta a moguće je daje namjer- 
no izazvan kako bi se olakšalo stvaranje novih obradivih 
površina. 


BRAZIL: ESKADRONI SMRTI PRIJETE 

Područje terora eskadrona smrti, naoružanih banda 
koje potpuno nekažnjeno muče i ubijaju, proteže se na 
najmanje 9 država Brazila. Žarište je u regiji Mato Grosso 
gdje je granica koja dijeli naoružane bandite ičuvare reda 
vrlo tanka. Ove skupine, koje često plaćaju latifundisti i 
drugi gospodarski lobiji, ubijaju aktiviste ljudskih prava, 
poljodjelce "bezemljaše", pripadnike sindikata i djecu 
prepuštenu ulici. • 

Ne osvrćući se na kanonske 
propise koji se odnose na ovo 
područje, sveti otac Ivan Pa- 
vao II. rekao je da proces pro- 
glašenja blaženom Majke Te- 
rezije iz Calcutte može početi i 
prije nego se navrše dvije godi- 
ne od njezine smrti. U redovi- 
tim slučajevima čeka se pet 
godina. 

Sveta Stolica je 1 . ožujka iz- 
dala službeno priopćenje u 
kojem razjašnjava da je izu- 
zeće napravljeno zbog insisti- 
ranja calcuttskoga nadbiskupa 
i mnogih drugih crkvenih ve- 
likodostojnika. Misijska agen- 
cija Fides, koja je donijela ovu 
vijest u broju 4134 od 5. 
ožujka, odmah po objavljivanju 
službenog priopćenja Svete 


Stolice stupila je u kontakt s 
calcuttskim nadbiskupom 
Henrijem de Souzom. U razgo- 
voru o toj temi mons. de Souza 
je uskliknuo: 

“Ja sam ovlašten! Sveti 
Otac je zanemario sve bi- 
rokratske procedure i otvorio 
postupak beatifikacije Majke 
Terezije. Spomenuo je nešto o 
tome polovicom prosinca 
prošle godine o čemu sam od- 
mah obavijestio sam sestru 
Nirmalu, vrhovnu glavaricu se- 
stara Misionarki ljubavi. Bila je 
iznenađena. Danas evo ima- 
mo i službeno priopćenje. Da 
bismo započeli proces, mora- 
mo imenovati postulatora kau- 
ze (osobu koja će voditi pro- 
ces), pravnika, biskupijskoga 


Indija (Calcutta), Fides 

delegata, nekoliko bilježnika 
koji će pažljivo prikupljati i ispi- 
tati dokumentaciju koja se od- 
nosi na život i čudesa Majke 
Terezije koja je, već to znade- 
mo, ogromna. Pojedinci su 
nam već poslali mnogobrojna 
svjedočanstva, pisma i ispovi- 
jesti koje treba srediti i verifici- 
rati. 

Prošle godine posjetio sam 
Svetu Zemlju. U Galileji, u Kani 
zaustavi me jedna Palestinka i 
veli mi: “Zasigurno, vi ste 
nadbiskup Calcutte. Imam 
vašu fotografiju s Majkom Te- 
rezijom." Tada mi je ispripovje- 
dila slučaj sa svojom unukom 
koja je bolovala od raka kostiju 
u poodmaklom stadiju. Noć 
uoči operacije djevojčica je 
imala san. Sanjala je ženu u bi- 
jeloj haljini koja je bija obrublje- 
na plavim linijama. Žena koju je 
vidjela u snu rekla joj je: “Ne boj 
se, ti si ozdravila!” Djevojčica 
nije imala pojma tko je žena u 
bijelom koju je u snu vidjela. 
Slijedeći dan kada su liječnici 
trebali početi operaciju, kon- 
statirali su daje bolest nestala. 
Nakon čudesnog ozdravljenja 
obitelj djevojčice pošla je u po- 
tragu da sazna tko je žena koju 
je djevojčica vidjela u snu. 
Otkrili su daje to bila Majka Te- 
rezija.” 

Štovanje Majke Terezije ra- 
sprostranjeno je i bez dokaza- 
nih čudesa. “Njezin život ljuba- 
vi koji je posvetila najsiro- 
mašnijima među siromasima 
najdivniji je znak Božje prisut- 
nosti među nama”, rekao je 
nadbiskup. 

I dok je bila živa “Majka” je 
bila prihvaćena kao svetica, 
kako kod kršćana, tako i kod 
hindusa i muslimana. Još za 
života ljudi su klecali da joj 
poljube noge, što je tipičan 
znak poštivanja kod hindusa. 
Svi su željeli dotaknuti njezin 
SARI (haljinu). Oni koji su osjetili 
ljubav sestara Misionarki ljuba- 
vi, i sami su naučili služiti i Ijubi- 

ti. Mnoge volonterke i novakinje reda sestara 
Majke Terezije odlučile su promijeniti svoj život 
poslije susreta s ovom izvanrednom ženom. 

“Odluka svetog Oca da ubrza proces pro- 
glašenja blaženom Majke Terezije, znak je da 
se radi o izvanrednom životu”, kaže nad- 
biskup. “Za sve stanovnike Calcutte Majka Te- 
rezija je uvijek bila svetica.” 

Grob Majke Terezije u calcuttskoj kući Misio- 
narki ljubavi postao je od prvog časa po njezinoj 
smrti mjesto hodočašćenja. Njezin grob 
posjećuju stotine svakodnevno. Dolaze grupe 
učenika, pojedinci, ljudi iz Indije i cijeloga svije- 
ta. Hodočasnici nose njezine slike i utječu joj se 
svi, osobito siromašni. Nadbiskup i dalje prima 
izvještaje o čudima i preporuke u molitve. “Evo, 
recimo jučer,” kaže nadbiskup, “dobio sam pi- 
smo od jedne žene iz Bombaya koja me moli 
daje preporučim Majci Tereziji za jednu poseb- 
nu milost. Ovaj pokret nije organizirao nitko. On 
je nastao spontano, sam od sebe.” 

Majka Terezija je cijenjena i poštivana i od 
pripadnika drugih religija. U ovo vrijeme kada 
prijeti sukob između kršćana i Hindu fundamen- 
talista ona je postala ujediniteljica. Ovih mjeseci 
u Indiji se vodi strahovita kampanja protiv 
kršćana, posebice protiv kršćanskih misionara. 
Neke ekstremne Hindu organizacije napadaju i 
Majku Tereziju i njezine sestre optužujući ih 
zbog nasilnog pokrštavanja. Velika većina pak 
hindusa u Indiji iskazuju otvoreno divljenje i lju- 
bav prema Majci Tereziji. “Većina tradicionalnih 
Hindu grupa kritizira poteze fundamentalista,” 
izjavljuje nadbiskup de Souza. “Sloboda propo- 
vijedanja evanđelja je dio kršćanskog nauča- 
vanja a sloboda promijeniti vjeru zagarantirana 
je indijskim ustavom.” 

Draga uspomena na Majku Tereziju je još 
uvijek živa i prisutna u narodu. Svi su uvijek 
spremni pomoći njezinim sestrama i braći. Oči- 
tuje se to u djelima da ih žele prevesti do zračne 
luke, postaje, učiniti im besplatno medicinsku 
uslugu, razdijeliti odjeću ili hranu siromasima. I 
one najsitnije njihove potrebe imaju prednost i 
kod hindusa i kod muslimana. Nisu rijetki 
međureligijski molitveni skupovi koji se 
održavaju kod groba Majke Terezije. Bez 
ikakvog predhodnog dogovora pripadnici 
različitih religija nadu se skupa i započnu mo- 
litvu. 

“Ako Majka Terezija bude proglašena 
blaženom dvijetisućite godine, bit će to znak 
ljubavi i jedinstva nepodijeljenog svijeta. Svje- 
dočanstvo ove žene razumije cijeli svijet”, rekao 
je nadbiskup. 

Pripremio ABS 

(Vjerujem da će i u našoj mjesnoj Crkvi s 
kojom je Majka Terezija bila usko vezana 
cijeloga svog života biti imenovan netko 
tko će službeno prikupljati podatke o 
dobivenim milostima po zagovoru Majke 
Terezije. Dok se to ne realizira, Misijska 
centrala će neslužbeno primati ove 
informacije.) 

OTAC OSUDIO SINA NA SMRT 



Marijine sestre u misiji Affamey 



U opuštenoj atmosferi u kući Marijinih sestara, naših misionarki u Beninu u misiji Affamey, 
razgovaram sa sestrama Dorotejom i Natalijom. 

"Primijetio sam da se po vašoj kući i dvorištu vrti samo jedno muško dijete. Ostalo su sve ženske osobe. 

Po ponašanju vidim da se taj dječak ovdje osjeća kao 
u svojoj kući. Otkuda on ovdje i što radi?” 

"U pravu ste. To je mali Ivon. Njegovo ime pre- 
vedeno na hrvatski znači Ivan. Istina, on nije 
kršten jer je prošao onu dob kada se mogao krstiti 
bez pouke. Sada je u dobi kada mora ići na vjero- 
nauk s ostalim katekumenima na dužu pripravu. 
Ivan se rodio kao blizanac. Imao je sestru blizanku . 
Majka ih nije imala čime hraniti pa su došli kod 
nas. Sestra blizanka mu je umrla 1 991 . Ovdje kod 
nas. Malu nismo mogli spasiti i ona je umrla od 
izgladnjelosti. Prije nego mu je umrla sestra blizan- 
ka, umrla mu je mama s malom bebom iz poroda 
koji je imala poslije njih. Je li umrla u porodu ili ne- 
posredno poslije poroda, ne znamo. Poslije mami- 
ne smrti otac je njega i sestru donio k nama. 

Mali Ivan je bio živi kostur. Kad je došao kod nas, 
imao je tri godine. Niti je hodao niti je govorio. U 
međuvremenu sestra blizanka mu je umrla a on je 
ipak ostao na životu. U početku nije ništa jeo osim 
mlijeka. Ako smo mu stavili mrvicu kruha u mlije- 
ko. nije htio jesti . Kad se malo oporavio, počeo je je- 
sti sve što mu se davalo, i to bez granice i mjere. Sve 
što se našlo pred njim , sve je jeo. Oporavak je trajao 
od osmoga mjeseca kako je došao kod nas do jeda- 
naestoga mjeseca. Oporavljao se postupno. 

Karakteristično je za tu izgladnjelu djecu, kad se 
većoporave, onda jednoodređenovrijemenemaju 
osjećaj sitosti .Jedu sve do čega stignu . Pojest će sve 
koliko god im dadete. To dijete koje je došlo u taj 
Dječak koji je osuđen na smrt stadij sve se trese dok jede. Jede u jednoj vrsti grča. 

Kod Ivana je taj stadij, kad je puno 
jeo, trajao čitavu godinu dana. 
Tak poslije godinu dana počeo je 
jesti normalno koliko je za njego- 
vu dob potrebno i normalno. Kad 
se oporavio, imao je oko četiri go- 
dine. 

Kod malog postoji i još nešto, a 
to je velik strah. On se strašno 
boji smrti. On je već bio na vrati- 
ma smrti. U vrijeme kad se opora- 
vio, ako bi se razbolio, nije htio 
uzimati lijek. Ali ako smo mu rek- 
li: 'Akonebudeš uzeo lijek, umri- 
jet ćeš,' uzimao je sve što ste mu 
dali, samo da ne umre. I sada, sve 
će učiniti samo da ne umre. 

POJEO 

TRI TUĐA ŽIVOTA 

On je kod nas od 1991. Sada 
ima deset godina. Kod njega je ka- 
rakteristično da se ne smije vrati- 
ti u svoje selo. Ne smije se vratiti 
jer ga otac neće. Na početku ga 
otac ni je smio uzeti u selo jer bi ga 
ubili . On je bio teško bolestan i po 
njihovu vjerovanju trebao je um- 
rijeti. Međutim, umrla mu je 
mama, s mamom mala seka i se- 
stra blizanka. On nije. U njihovu 
kraju je vjerovanje da je on njiho- 
va tri života uzeo sebi. Preoteo. 
Pojeo. Po tom vjerovanju on je to- 
liko jak da će cijelu obitelj uništi- 
ti. Zato je osuđen na smrt i mora 
umrijeti. Osudila ga je njegova 
obitelj i oni bi ga ubili . Otrovali bi 
ga ili mu ne bi dali jesti. Svakako 
bi umro ako bi se vratio u svoje 
selo i u svoju obitelj k ocu. 

Pokušavali su ga ubiti i tu dok je 
kod nas. Učinili su to preko njego- 
ve strine. Jednom zgodom Ivan je 
popio petrolej. Taj dan mu je bila 
strina. Mi nismo znale ni da je bila 
niti damu je nešto dala. Ali ona m u 
je nešto dala. Je li nešto pojeo, po- 
pio ili nešto drugo, ne znamo, ali 
mali je taj dan uzeo petrolej koji je 
tamo stajao i koji mu je i prije uvi- 
jek bio dostupan, i popio ga. Uzeo 
je jednostavno bocu s petrolejem, 
nagnuo i popio. Kad je drugi put 
došla ta ista strina, onda su djevoj- 


ke koje su bile tu rekle da mu je 
došla strina. Rekle su nam da ga 
želi vidjeti. Mi smo rekle: 'Pa što 
smeta, neka ga vidi.' Djevojke su 
nam tek tada rekle da je zadnji put 
kad je bila tu dječaku nešto dala i 
on je odmah poslije toga popio pe- 
trolej. Ovaj put mu je htjela dati 
nešto novaca. Oni znaju vračati, 
upravo preko novca. Kad smo to 
čule, zabranile smo joj da vidi dije- 
te. Rekle smo joj da će, ako se ma- 
lom što dogodi, ako samobudebo- 
lestan, završiti u zatvoru. Neće se 
moći nigdje sakriti. 



Otac mu je dolazio samo 
ispočetka kad je bio bolestan. Sad 
već tri godine uopće ne dolazi. Ne 
javlja se i ne interesira se za njega. 
Ni mali se ne želi susresti s ocem . 
Kaže: 'Kad me nije želio vidjeti kad 
sam bio mali, ne treba mi ni sada 
kad sam velik.’ Ne smijete mu ni 
spomenuti da bi išao k ocu ili u 
selo. Mali je rođen u jednome 
udaljenom selu preko rijeke. Sada 
boravi u jednom internatu za 
dječake. Kod nas dolazi samo za 
Božić, Uskrs i preko ferija. Plaćamo 
za njega školu i internat. Sada nije 
više u opasnosti da netko dođe do 
njega. I ne usuđuju se. Namjerava- 
mo maloga dati u internat kod sa- 
lezijanaca. Strah koji u sebi nosi je i 
zbog toga što mali već zna da kod 


sestara ne može ostati, jer su kod 
nas samo djevojke. On vidi i zna da 
ne držimo dječake. Zato se boji što 
će biti od njega sutra. Možda neće 
moći upravo zbog tog straha dobro 
učiti. Ne može se koncentrirati. 
Nadamo se da će možda moći za- 
vršiti barem nekakav zanat. Ako 
uspije, moći će nešto raditi od čega 
će moći samostalno živjeti. To bi- 
smo mu htjeli omogućiti. Osposo- 
biti ga za život. Vratiti ga ocu , znači- 
lobi ubiti ga. Mi to ne možemo uči- 
niti. 

Što se tiče postupanja prema 
njemu, njega treba tretirati tri go- 
dine mlađim. Toliko je zaostao u 
svome razvoju dok je gladovao. 
Mali Ivan ne zna govoriti svoj ma- 
terinski jezik. On je kod nas 
naučio samo francuski. Razumije 
materinski jezik, ali ne govori. T u 
kod nas je prohodao i tu je počeo 
govoriti." 

OBITELJ IZ HRVATSKE 
PREUZELA BRIGU 
O ŠKOLOVANJU IVONA 

Kad sam se vratio u domovinu 
iz Benina, imao sam nekoliko na- 
stupa na Hrvatskome katoličkom 
radiju. Govorio sam o situaciji u toj 
siromašnoj zemlji u kojoj djeluje 
šestero naših misionara, četiri ča- 
sne sestre misionarke i dva sveće- 
nika misionara. Uz ostalo govorio 
sam i malom Ivonu kojega su spa- 
sile sestre od sigurne smrti ali je 
sada njegova budućnost neizvjes- 
na. Kod sestara ne može dalje biti, 
u svoje rodno selo ne smije, a za 
školovanje nema sredstava. Na- 
kon emisije javila se Misijskoj cen- 
trali jedna obitelj koja je ponudila 
troškove školovanja malog Ivona. 
Nakon što su stupili u vezu sa se- 
strama u Beninu, prihvatili su slati 
onoliko koliko iznose mjesečni 
troškovi internata i školovanja. 
Tako je mali Ivon. barem za sada, 
siguran za svoju budućnost. 

- Nastavlja se - 

VLČ. VLADIMIR TRKMIĆ 


MISIJE 

U 

KINI 

U 

19.120. ST. 


(11) NASTAVAK 


PATRIOTSKO UDRUŽENJE CRKAVA 

Crkva u Kini je doživljavala progone pa zbog toga nisu 
postignuti znatniji misijski uspjesi. Moglo se očekivati veći 
broj kršćana s obzirom na velik broj stanovnika. Broj kato- 


lika nije kroz stoljeća od početka misija naglo porastao. Ako 
su podaci sigurni, "za vrijeme Adama Schalla von Bella 
( 1 592- 1 666), redovničkog subrata M. Ricci ja koji je živio u 
XVII. stoljeću, bilo je dvjesto sedamdeset tisuća" (August 
Franzen, Pregled povijesti Crkve, str. 267). A danas, prema 
podacima iz 1 972. godine, "u Kini ima oko tri milijuna kato- 
lika, svećenika oko dvije tisuće dvjesto, redovnica oko pet ti- 
suća a devedeset biskupija nema biskupa. U vrijeme Pija 
XI. bilo je u Kini 1 46 biskupija. U njima samo trideset i pet 
biskupa Kineza. Zapravo, gotovo cijela kineska Crkva bila 
je u rukama dvadeset i osam misionarskih kongregacija iz 
osamnaest zapadnih zemalja" (Smiljana Rendić, M/sa u 
Pekingu, GK / 972/6, str. 9). Postoji vjerojatnost da se takvo 
stanje, to jest da kinesku Crkvu drže stranci, također nepo- 
voljno odražavalo na vjernike, kinesku Crkvu koja je težila 
da ima svoje svećenike, svoju pastoralnu i nacionalnu hije- 
rarhiju. Da je kineska Crkva imala svoju veću domaću pa- 
storalnu ekipu, možda bi se to pozitivnije odrazilo na misije, 
jer bi oni bolje poznavali prilike i običaje kojima se katolička 
vjera može prilagoditi a kojima ne može. Da je manjak do- 
maćih, kineskih svećenika i biskupa težak i bolan, svjedoči 
izjava koju je dao 1 972. godine kineski svećenik Luis Wei: 
"To je kao kad bi Crkvom u Francuskoj upravljali biskupi Ta- 




SIMEON 

LOURDEL 

misionar, 
apostol 
Ugande (2) 


Piše: Ilija Doborski 


Dva dana prije Bogojavljena 
1 883. doputovali su misijski dje- 
latnici iz Ugande u Kagei odakle 
su se prije četiri godine zaputili u 
kraljevstvo Mutesa. Odlučili su 
da će, čim im se pruži prilika, 
osnovati misijsku postaju. U 
njihovim planovima i priprema- 
ma za osnivanje nove misijslce 
postaje iznenadilo ih je imeno- 
vanje o. Livmhaca apostolskim 
vikarom za novo misijsko po- 
dručje. U slijedećim mjesecima 
Lourdel je zaposlen gradnjom 
nove kuće kao i pastoralnom dje- 
latnošću što će čes to biti prekidan 
neprijatelj slom upadima susjed- 
nih plemena. U ožujku 1 884. 
Lourdela je posjetio arapm Son- 
gura priopćivši mu o s tanju s dru- 
gu stranu velikog jezera. Po 
njegovom kazivanju, kralj Mute- 
sa se često pitao zašto su misiona- 
ri napustili Ugandu, te je 
iznenađen zašto se uopće nisu 
više javili. Na kraju je razgovora 
gost iz Ugande rekao: "Ne smiješ 
dozvoliti da ti Mutesa postane 
neprijatelj. On te cijeni i namje- 
rava te po povratku imenovati 
francuskim konzulom. Javi mu 
kako se osjećaš!" O životu lca- 
tekumena gost nije rekao ni riječi 
što je o. Lourdela neobično izne- 


nadilo. Nakon nekog vremena 
slijedio je posjet nekoliko ka teku - 
mena iz Ugande koji su bili u bije- 
gu. Oni su mu priopćib da je kralj 
Mutesa na smrt bolestan i samo 
je pitanje vremena kada će se zau- 
vijek oprostiti od ovoga svijeta. 
Nešto kasnije je saznao da je kralj 
Mutesa preminuo 10. bstopada, 
te da je novim kraljem postao nje- 
gov sin Mwanga koga je angažira- 
ni kršćanin Jakov Buzabaliawo 
poučavao u kršćanskoj vjeri. 
Nešto kasnije primio je o. Lour- 
del pismo biskupa Livmhaca koji 
im je dao zeleno svjetlo za povra- 
tak u Ugandu. Bez oklijevanja bi- 
jeli su se oci dah na pripremu za 
povratak. Nakon svečanog doče- 
ka, koji im je pripremio kralj sa 
žiteljima u srpnju 1 885., pisao je 
o. Lourdel biskupu Lavigerie: 
"Mwanga nam je priredio 
kraljevski doček prihvativši nas 
cijelim bićem! Dobit ćemo kuću 
trideset metara dugu i dvanaest 
metara široku... Kao što sam već 
u razkčitim prigodama spome- 
nuo, kralju su dobro poznate te- 
meljne istine naše vjere. Ponovno 
je protjerao iz kraljevske palače 
sve vračare i zabranio čarobne 
obrede..." O dušobrižmčlcoj si- 
tuaciji primjećuje: "Katekumem 

li ja ni ili Španjolci" (Smiljana Rendić, M/sa u Pekingu , GK 
1 972/6, str. 9). Ti propusti, da nije bilo domaćeg klera koji 
bi u slučaju eventualnog progona mogli održavati Crkvu, 
osvećivali su se kroz povijest misija neprekidno a pogotovo 
u kulturnoj revoluciji. Tada su mnogi misionari i misionar- 
ke prognani, tri sveučilišta, dvije tisuće srednjih škola, dvije 
tisuće osnovnih škola, dvjesto pedeset i sedam sirotišta, 
sto dvadeset i četiri bolnice, osamsto šezdeset i četiri di- 
spanzera, šest lječilišta za gubavce koje je držala Katolička 
Crkva i misionari propalo je jer domaćih svećenika i redov- 
nica nije bilo. Izgonom i napuštanjem stranih misionara i 
biskupa i drugih koji su morali otići dovelo je kinesku Crkvu 
i misije u težak položaj. To razdoblje postalo je prigoda ko- 
munistima da zarede kanonski nevaljane biskupe, koji 
nisu odobreni od Rima i da stvore nacionalnu Crkvu. Dru- 
gog izlaza nije bilo: ili prihvatiti izgon iz Kine ili se uključiti u 
nacionalnu patriotsku Crkvu. Tako je stvoreno "patriotsko 
udruženje katolika koje je posve integrirano u sadašnji ki- 
neski sustav" (Sve bolji izgledi za Crkvu u NR Kini , GK 
1 972/22, str. 5 .). U progonima Crvene garde i kulturne re- 
volucije "zakoniti biskupi već su prije morali napustiti zem- 
lju, a na njihova mjesta državna je vlast postavila po svojoj 
volji druge, nepotvrđene od Svete Stolice" ("Kulturna revo- 


lucija" u Kini uništava ostatke prošlosti , među prvima na 
udaru ostaci kršćanstva, GK 1 966/18.). Otpora prema ko- 
munističkoj Kini koja je dirigirala progonima nije bilo, a da 
ga je bilo, bio bi bezuspješan. Kanonski nepropisano ime- 
novani biskupi iz 1 95 1 . godine "bili su smatrani poglavari- 
ma tzv. patriotske Crkve koja je htjela biti katolička povjeri i 
sakramentima, ali ne priznajući vrhovno poglavarstvo 
Apostolske Stolice u Rimu" (Nešto veliko i novo zbiva se u 
svijetu. Papino zadovoljstvo Nixonovom odlukom , GK 
1971/1 16, str. 4.). Patriotska Crkva je poznata poantipa- 
pizmui nepriznavanju rimskog biskupa. Karakteristično je 
kako patriotski vikar gleda na primat. Za njega on ne po- 
stoji nego su po Evanđelju svi jednaki, nema primata. "Mi 
ne priznajemo papi prvenstveni položaj. Mi se smatramo 
nasljednicima apostola" (Smiljana Rendić, M/sa u Pekin- 
gu, GK 1 972/6, str. 9). Svećenici su integrirani u politički 
sustav, u patriotsku Crkvu i za svoj pastoralni rad "primaju 
mjesečnu plaću od osamdeset jena, malo više od obične 
radničke plaće. Primaju je od zavoda za vjerske poslove, 
pri predsjedništvu NR Kine" (Katolici u Mao Ce-Tungovoj 
Kini, GK 1973/6, str. 11). 

(Nastavlja se) 


mogu bez straha dolaziti na vje- 
ronaučnu pripravu. Iako je za vri- 
jeme naše odsutnosti 130 
pripravnika na krštenje umrlo od 
posljedica bolesti i progona, ipak 
se broj katekumena i postulana- 
ta popeo na 500. (...) U ovom tre- 
nutku uistinu ne znam gdje mi je 
glava. Trebali bi još desetak mi- 
sionara ! " Tih dana Simeon Lour- 
del nije mogao naslutiti da će se 
milost Božja uskoro očitovati u 
patnji i progonima mlade Kristo- 
ve zajednice na tlu Ugande. Intn- 
ganti i mrzitelji poruke dobrog 
Samaritanca iz Nazareta nisu 
morali dugo čekati da se kralj 
počne osvećivati na prvim surad- 
nicima koji su prihvatili 
kršćanstvo. Njegov dvolični mo- 
ralni život kao i bojazan pred eu- 
ropskim bijelcima, čiji su ratni 
brodovi tih dana plovili pred 
Zanzibarom, probudili su u nje- 
govoj nutrini neopisivu mržnju 
prema mladoj kršćanskoj zajed- 
nici. Prvo je dao pogubiti angli- 
kanskog biskupa Hannmgtona, 
koji je tih dana želio posjetiti an- 
glikanske misionare, a potom 
mladog katolika Josipa Mulcasa 
Bakkuddembea. Simeon Lour- 
del je 25. studenoga 1885. pisao 
prijateljima. "Josip je bio primjer 


pobožnosti i vjernosti. Godina- 
ma je radio pod teškim uvjetima 
u kraljevskoj palači. Umro je - 
žrtva neustrašivosti. Ponosni 
smo i zahvalni da je bio među 
nama!" Misijskalcućau Naluko- 
longu je tih tjedana postala drago 
mjesto molitvenih susreta i 
duhovne obnove. Do Uskrsa 
1886. trista katekumena primilo 
je sakrament sv. krštenja. U sli- 
jedećih nekoliko mjeseci kralj je 
dao pogubiti vodeće članove mla- 
de kršćanske zajednice Jakova 
Buzabaliawa, Andriju Kaggwa, 
Karla Lwanga, Luku Banabaldn- 
tu. Simeon Lourdel je o 
kraljevskoj okrutnosti zapisao: 
"Više od dvadesetak naših 
najboljih kršćana umrlo je na lo- 
mači ili su na najokrutniji način 
mučeni na smrt. Drugi sjede u 
zatvorima, izloženi svakodnev- 
nim progonima. Mnogi naši pri- 
pravnici na krštenje lutaju 
poljima poput ranjenih životinja 
ne znajući gdje bi se mogli sklo- 
niti." 

U ljeto 1 886. dao je kralj po- 
gubiti nekoliko muslimanskih 
radnika. Tim je činom izazvao 
revolte muslimana, protestana- 
ta i katolika koji su ga ubrzo 


svrgnuli s kraljevskog prijestolja. 
S nekoliko istomišljenika uspio 
je spasiti glavu. Novim je kralj em 
postao njegov mlađi brat Kiwewa 
čija vladavina nije započela pod 
sretnom zvijezdom. Radi svoje 
personalne politike navukao je 
na sebe mržnju mushmanskog 
življa koji su se počeli osvećivati 
nad kršćanima. Kada je kralj 
odbio prijeći na islam, om su ga 
svrgnuli a bijeli su se oci sa stoti- 
nama kršćana ponovno dah u bi- 
jeg. Pod zapovjedništvom 
Hononja Nyonyntona, kome se 
kasnije pridružio i odbjegli kralj 
Mwanga, uspjelo je kršćanskim 
postrojbama pobijediti pobunje- 
nike nakon čega je slijedio povra- 
tak na dragu im grudu. 

Zdravstveno stanje o. Simeo- 
na Lourdela početkom svibnja 
1 890. naglo se pogoršalo, a jedan 
je subrat zapisao: "Naš dragi pri- 
jatelj se sprema na smrt!" 
Opremljen sv. sakramentima, 
37-godišnji misionar i apostol 
Ugande predao je 12. svibnja 
dušu u ruke dobrom nebeskom 
Ocu. 

U slijedećem broju: Danijel 
Comboni, apostol Sudana 

“Partija” 

I BOŽJE MILOSRĐE 

Silazim s četvrtog kata Zajčeve bolnice gdje 
sam upravo podijelio popudbinu jednom umi- 
rućem. Po stepenicama silazim, iako mi se pružala 
mogućnost da siđem liftom. Ustvari i ne znam 
zašto nisam iskoristio tu mogućnost. Neka ne- 
vidljiva sila morala je tu biti na djelu. Zaključio 
sam to tek kasnije, i to na temelju svega stoje na- 
kon toga slijedilo... 

Silazeći, dakle, došao sam do drugog kata i 
htio nastaviti dalje. Ali u taj čas začujems hodnika 
na tom katu plač odraslijeg djeteta. Vratim se i 
krenem u pravcu otkuda je plač dolazio. I doista, 
djevojčica otprilike od desetak godina jeca, i to 
bolno... 

"Seko, što ti je" - za p itam je - “zašto plačeš?" 

"Mama mi umire." 

Uz nju je stajala i jedna žena, najvjerojatnije 
njezina tetka, jer i sama je bila sva zaplakana i 
salivena. 

Bez predomišljanja uđem u sobu pred kojom 
su one stajale. U sobi devet kreveta, a na drugom 
od ulaza ležala je mlada žena posve iscrpljena, pri 
posljednjim izdisajima. Svakih desetak-petnaest 
sekundi otvarala je usta i hvatala zrak. Njoj s lijeve 
i desne strane stajala su dva muškarca. Po njihovu 
izgledu zaključiosam da bi onaj stariji mogao biti 
njezin otac, a onaj mlađi njezin muž. Približio sam 
imse, tiho ih pozdravio izapitao je li bolesnica ka- 
tolikinja. Netom sam dobio pozitivan odgovor, 
nadviosam se nad bolesnicu i gotovo u uho snažno 
progovorio: "Gospođo, ovdje je uz vas katolički 
svećenik... Vi ste vjerojatno svjesni svoje situaci- 
je... je livamžaošto ste krozsvojživot vrijeđali do- 
broga Boga?" U taj čas, mimo svakog očekivanja, 
bolesnica poviče neprirodno jakim glasom: "Kako 
mi ne bi bilo žao!" Sve bolesnice u sobi, gotovo u 
isti čas skoče iz ležećeg stava i upere pogled prema 
umirućoj, kao da ne vjeruju svojim ušima da je to 
zaista njezin glas. 

S nekoliko pobudnih riječi potakao sam je na 
pokajanje i podijelio oproštenje svih grijeha... 

Jeka mojih riječi još nije bila posve utihnula 
kadli se otvore vrata i bolničar, gurajući pred so- 
bom bolesnička kolica, zapovjednički reče: "Izne- 
site je dok još nije izdahnula!" 


"Velečasni" - obrati mi se muž umiruće - "bi- 
ste li nam htjeli pomoći?" "Vrlo rado!" odgovorim. 
I obojica podvučemo ruke pod njezino tijelo i bez 
ikakvog naprezanja prebacimo je na kolica; ta bila 
je sama kost i koža. S kolicima uđemo u lift a pred 
ulazom u bolnicu već nas je čekao taksist s gole- 
mim "mercedesom". I baš onako kako smo umi- 
ruću maločas prebacili iz kreveta na kolica, ponov- 
no je podignemo i, noseći je na rukama, sjednemo 
na zadnja sjedala; praktički: sada je ležala na 
našim koljenima; bila je nalik na malo veće dijete. 
Njezin otac sjeo je uz šofera... 

Jedva što smo krenuli muž mi protumači kako 
su preko veze postigli da bolesnica ne umre u bol- 
nici i tako izbjegli obdukciju i sve što je s time 
najuže povezano. A sada, jer je već noć, do jutra će 
ostati kod svoje rodbine u Kustošiji... 

Već prolazimo Ilicom. Vožnja po velikim gra- 
nitnim kockama niza nas zdrave nije bila naročito 
ugod na, ali za umiruću bolesnicu - začudo - kao da 
jeznačilaneko olakšanje; ono drmanje sigurno je 
ubrzalo njezino disanje i pomoglo joj da dođe do 
malo veće količine toliko potrebnog kisika. Otvori- 
la je oči i počela ispitljivo promatrati sve unaokolo. 
Uto smo prispjeli na cilj, unijeli je u kuću i položili 
na krevet. Svi su se ukućani okupili oko nje, a među 
njimusambio i ju.Tada bolesnica smirenozapita: 

"A gdje sam ja ovo došla?" 

"Kod svojih, u Kustošiji!" odgovori joj odjed- 
nom njih nekoliko. 

"A tko ste vi?" zapita, gledajući u mene. 

"Ja sam katolički svećenik!" 

"A biste li me mogli ispovjediti?" 



"Zašto ne!" 

Za tren svi napuste sobu i ja ostadoh sams bo- 
lesnicom. Bez naročite moje pomoći obavila je 
prekrasnu, i to životnu ispovijed, kao da seje mje- 
secima na nju pripremala. A poslije nego sam joj 
podijelio odrješenje, reče mi: "Sada ih sve pozovi- 
te natrag!" I s najvećom odlučnošću, kao da je 
najzdravija, ovako im reče: 

"Ovdje pred svećenikom izjavljujem: Da vam 
ne bi palo na pamet dame bez Crkve pokopate! Ne 


bi vam dala mira ni po danu ni po noći!" 

Nakon toga, očito posve iscrpljena, ponovno 
je pala u komu... 

Ukućani su mezamolili da im napišem potvr- 
du o obavljenoj ispovijedi, da bižupnik bez proble- 
ma prihvatio vođenje sprovoda. Rado sam to uči- 
nio, iako nisamznao koji će to župnik biti. A ja sam 
od njih zatražio njihov broj telefona da bolesnici 
mogu ujutro donijeti isv. pričest bude li još na živo- 
tu. Ali ona je već sat kasnije preminula... 

Nakon ovoga nevjerojatnog događaja prošlo 
jemožda i mjesecdana kad samseu gradu susreos 
vlč. Jožom Frkinom. Ni ruku mu nisam uspio 
pružiti, a već me jezapitao: "Drago, znaš li ti tko je 
bila onažena koju si pred tridesetak dana - na Ku- 
stošiji - ispovjedio i napisao potvrdu da je doista 
primila taj sakrament?" "A od koga bih mogao 
doznati?" "Onda čuj od mene! I ona, i njezin otac, i 
njezin muž među prvima su otišli u partizane; i to iz 
čistog idealizma. A kao i mnogi drugi uskoro su se 
razočarali. Odrekli su se 'partije', ali se 'partija' 
nije odrekla njih. Na dan njezina ukopa stiglo je iz 
Zagreba petnaestak "mercedesa" sve samih gla- 
vešina; čak i dvije limene glazbe. 

Za vođenjesprovoda ukućanisu pozvali mene, 
i to na izričitu volju pokojnice, a 'partija' to ni da 
čuje! U dvorištu, gdje se trebala formirati spro- 
vodna povorka, samo što nije došlo do tučnjave. 
Krozzaglušnuviku nazrijevali su se krikovi ucvilje- 
ne majke: 'Ubojice!... Upropastili ste život mog 
djeteta, a sada je hoćete i bez Krista pokopati!... 
Zašto ne poštujete njezinu izričitu volju?' 

Procijeniosamdabiutoj mučnojsituacijibilo 
najbolje da se neprimjetno povučem i da u crkvi 
čekam rasplet događaja. Naime, jer postoji samo 
jedan, zajednički prolaz i za crkvu i za groblje, i to 
krozžupni toranj, slutiosam da bi ta tragikomedija 
mogla završiti kompromisno, tj. da 'partija' vodi 
sprovod do crkve, a ja od crkve do groba. I doista, 
moja me slutnja nije prevarila. Klečeći pred glav- 
nim oltarom, po zvukovima limene glazbe točno 
sam određivao približavanje povorke. A kad je 
glazba utihnula, počeosam razabirati i ljudske ko- 
rake; uskoro i u samoj crkvi. Osjećao sam da se 
crkva sve više i više puni. A kad je nastala potpuna 
tišina, ustao sam, okrenuo se i pred sobom ugle- 
dao masu kakvu se može vidjeti samo na Božić. Sve 
što god je bilo u povorci ušlo je i u crkvu - i 'part- 
ija'... 

Započeo sams pogrebnim obredima, najprije 
u crkvi, a onda na grobu. Završio sam s molitvom 
'Očenaša' za sve vjerne mrtve, kao iza onoga koji će 
prvi medu nama umrijeti..." 

Tako je i ovom prigodom milosrđe Božje 
izvojevalo pobjedu i unutar "partije". 

Rijeka, 20. kolovoza 1998. 

• Nastavlja se - 

- Nastavak sa 5. str. - 


Četvrta riječ: Bože moj, 
Bože moj zašto si me 
ostavio?... 


su me odgojili a tako me ovdje jačaju i 
časne sestre koje nas dvore...” 

Peta riječ: Žedan sam... 



Za gospodu Rosu Alzamora Tcje- 
rano, 85-godišnju staricu iz Lime a 
sada nastanjenu u staračkom domu u 
mjestu Chaclacayo sve je prestalo. 
Ljubav njenih milih i dragih nestala je, 
jer je više ne obilaze. Dok je imala no- 
vaca, posjete su bile svakodnevne. 
Muž je umro i prijatelji su umrli ili se 
izgubili. 

Ona mi tumači Isusovu riječ: “Teški 
su to časovi kada osjećaš da je život 
došao do svoga završetka a ne okružuju 
te rođaci i prijatelji nego strane osobe. 
Istina, drage i uslužne, ali nije to ono što 
sam planirala i mislila. Ali što su moje 
boli uspoređene s Kristovima. Važno je 
radi toga nastojati pomoći i imati uvijek 
odgovor na bolove koji te mogu snaći. 
Iako je naša bol velika, nikada nas Bog 
ne napušta. Bog je uvijek na našoj stra- 
ni. Moramo biti strpljivi i predati mu se 
posvema u ruke s mnogo vjere. Iako 
sam sama, sve povjeravam Bogu. Tako 


Franjo Ilakovac, 77 godina, ro- 
dom iz Velike Kopanice, hrvatski 
iseljenik. Došao u državu Peru 1948. 
Neoženjen, živi i radi u staračkom 
domu Chaclacayo. Uzoran vrtlar, 
djelitelj pričesti, sakristan, a u slo- 
bodno vrijeme bolničar. Pretrpio je 
dosta toga u državi Peru. 0 trpljenju 
ne želi govoriti, ali se povjerava 
svećeniku: “Svatko treba proći raz- 
doblje trpljenja kako bi znao cijeniti 
život. Isusova riječ me uvijek potak- 
ne da napojim svoje prijatelje u domu 
jer mnogi ne mogu doći do vode. Po- 
mognem im, donesem vodu i napojim 
ih. Svaki put me to još više potakne 
da im reknem koju riječ kako su i 
drugi žedni naše ljubavi. Tako nas je 
sve više u domu koji se okupljamo i 
tražimo način kako da nadoknadimo 
svojom pomoći onima koji si ne 
mogu pomoći.” 


Šesta riječ: Svršeno je... 

Pedro Cabello Marin, očiju crnih, 
velikih i nemirnih. Izražaj je to intere- 
siranja, znatiželje ali i straha. Ima 27 
godina, vrlo je društven, ali u isto vri- 
jeme i bojažljiv. Nije ni čudo. Dogodilo 
se to jednoga petka. Tada je u pred- 
večemjim satima na ulicama Lime 
pravi kaos. Tisuće automobila kojima 
se kreće na odmor, kućama i u ne- 
poznato. Mnogi doživljavaju nesreće, 
sudare, napade i ranjavanja. Tako je 
bilo i s njim. Sudar automobila, prijelo- 
mi kostiju i stanje kliničke smrti. Na- 
kon toga svi njegovi planovi potonuše. 
Ali boreći se za život, stvorio je nove 
planove i nove horizonte. Sada se daje 
sam na pomoć drugima i posebno radi 
s invalidima, kakav je uostalom i on. 
“Misleći na ove Isusove riječi s mog 
stajališta, sve je učinjeno, nema više 
povratka. Nemoguće je zaustaviti vri- 
jeme. Kada je Isus bio razapet, nije se 
mogao vratiti unazad. U mome životu 
sve je prošlost. Sada samo nastojim 
ostvariti borbu za život. Jedini koji 
može dati zdravlje je Isus. I zato i na- 
predujem u svojoj rehabilitaciji. Znam 
da nema druge mogućnosti. On je jedi- 
ni moj put koji će me spasiti. To je 
ujedno i duhovno zdravlje. Ovo što 
sada proživljavam uzimam kao volju 
Božju koju mi je dao božanski Stvori- 
telj. Ne mogu i ne smijem bježati od 
onoga što se dogodilo niti od mojih 
sjećanja. Ja idem polako naprijed k 
Stvoritelju.” 

Sedma riječ: Oče, u ruke 
tvoje predajem duh svoj... 

Carlos V., od godine 1989. živi s po- 
zitivnim virusom AIDS-a i uključenje u 
program liječenja. Živi s drugim bo- 
lesnicima u jednoj stambenoj zgradi 
okruga Lime gdje i ja radim. Dolazi na 
misu. Moli. Potiče druge na drugačiji 
život. Ugodan sugovornik, naglašava 
kako je njegovo stanje nesigurno i kako 
je on predan u ruke Očeve. “Kada je 
Krist rekao ove značajne riječi: ‘Oče u 
ruke tvoje predajem duh svoj/ jer je on 
u tome času bio čovjek koji umire za 
nas. Predaje svoj duh, jer je osjetio blizi- 
nu smrti. Ne radimo svi tako kada se na- 
lazimo pred vratima smrti. Ne postoji 
kod nas svih ova bliska relacija između 
Oca i Sina. U ovim riječima ima vjere 
Sina u Oca. Radi toga ja ne želim umri- 
jeti duhovno, želim upoznati Njega, 
moga Stvoritelja. Nažalost, danas 
čovjek živi udaljen od Oca. Mnogi ga za- 
zivaju samo kada ga zatrebaju u kakvoj 
bolesti ili nesreći. Tako ne treba biti...” 

U Limi , 27. veljače 1999. 

UJEDINJENI U MOLITVI I SVETOJ MISI 


Već nekoliko mjeseci domo- 
vinska Crkva povezana je s našim 
misionarima i oni s domovinskom 
Crkvom po svetoj misi, moljenju 
časoslova i privatnim molitvama. 
Svi smo svjesni snage molitve i 
puni pouzdanja u Isusovo obeća- 
nje da ćemo sve dobiti što ga zamo- 
limo. Naše molitve u kojima smo 
sjedinjeni s našim misionarima 
imaju samo jednu nakanu: izmo- 
liti snagu i blagoslov za uspješan 


rad naših misionara u svjedočenju 
Isusove ljubavi. Ljudskim silama i 
umu često su nedokučivi putovi 
Gospodnji kojima kroči k pojedi- 
noj duši ili pojedina duša k njemu. 
Eto to ga upravo molimo. Molimo 
ga da nađe put do onih duša koje 
ga još nisu upoznale služeći se 
našim misionarima i misionarka- 
ma. U godini smo koja je na pose- 
ban način posvećena našemu 
nebeskom Ocu. Svaki otac voli 


svoje dijete. A kako nas tek voli 
Otac koji je i Bog. Uza svu njegovu 
ljubav dvije trećine čovječanstva 
ni nakon dvije tisuće godina nisu 
ga upoznale. Razlog je to da se svi 
još svesrdnije angažiramo i posta- 
nemo tu gdje jesmo misijski dje- 
latnici. Netko darom, netko mo- 
litvom i svetom misom, netko 
žrtvom. Molimo, a Bog će blago- 
sloviti i naše molitve i rad naših 
misionara. 


^ ^ ^ 


BUDIMO ZAJEDNO U MOLITVI I SVETOJ MISI S NAŠIM MISIONARIMA 
ONI MOLE ZA NAS MI MOLIMO ZA NJIH 

RASPORED SVETIH MISA I ČASOSLOVA ZA DAROVATELJE: 


SVIBANJ 1999. 

************************************************************************************ 


RASPORED PRIKAZIVANJA SVETIH MISA ZA DAROVATELJE 

• 1.5. 1999. svetu misu za darovatelje u misiji Kamina u Kongu prikazuje fra Filip Sučić, 

• 4. 5. 1999. svetu misu za darovatelje u misiji Sohvezi u Zambiji prikazuje vlč. Stipo Miloš, 

• 5. 5. 1999. svetu misu za darovatelje u misiji Kamina u Kongu prikazuje Ira Stojan Zrno, 

• 12. 5. 1999. svetu misu za darovatelje u misiji Mongu u Zambiji prikazuje vlč. Ivica Kordić, 

• 12. 5. 1999 . svetu misu za darovatelje u crkvi sv. Leopolda Mandićau Limi (Peru) prikazujevlč. D. Balvanović, 

• 15. 5. 1999. svetu misu za darovatelje u misiji Ngaundere u Kamerunu prikazuje vlč. Karlo Prpić 

• 18. 5. 1999. svetu misu za darovatelje u misiji Nvantende u Kongu prikazuje Ira Ilija Barišić, 

• 21.5. 1999. svetu misu za darovatelje u misiji Butare u Ruandi prikazuje don Danko Litrić, 

• 24. 5. 1999. svetu misu za darovatelje u misiji Porto Novo u Beninu prikazuje vlč. Franjo Jačmenica, 

• 31.5. 1999. svetu misu za darovatelje u misiji Kamina u Kongu prikazuje Ira Ante Kutleša. 

RASPORED MOLJENJA ČASOSLOVA ZA DAROVATELJE 

• 6. 5. 1999. časoslov za darovatelje moli sestra Ivka Piplović u misiji Bukavu u Kongu, 

• 16. 5. 1999. časoslov za darovatelje moli sestra Renata Vujić u Grazu - Austrija, 

• 23. 5. 1999. Časoslov za darovatelje moli sestra Maristela Galić u misij AlTamev u Beninu, 

• 27. 5. 1999. časoslov za darovatelje moli sestra Beatrice Krstačić u misiji Simoes Filho u Brazilu. 

SVETE MISE U DOMOVINI ZA MISIONARKE I MISIONARE 

• 1. 5. 1999. svetu misu za misionarke i misionare prikazuje don Zdenko Bralić u katedrali sv. Duje u Splitu, 

• 2.5. 1999. svetu misu za misionarke i misionare prikazujevlč. Anto Burić u župi Ranjenog Isusa u Velikoj Gorici, 

• 9. 5. 1999. časoslov za misionarke i misionare moli sestra Fidelis Lučić u samostanu Nova ves, Zagreb, 

• 16. 5. 1999. časoslov za misionarke i misionare moli sestra Mirna Nikolić u samostanu Nova ves, Zagreb, 

• 1, 8, 15, 22. i 29. svibnja časoslov za misionarke i misionare moli sestra Sofija Novotnv F. C. u Liege, Belgija, 

• 4. 11. 18. i 25. u crkvi Corpus Domini u Zagrebu cjelodnevno klanjanje pred Presvetim Oltarskim 
Sakramentom za misionarke i misionare. 

UISTINU, BEZ MENE NE MOŽETE UČINITI NIŠTA (1</ 15,5) 

VIJESTI 


BISKUPI PROTIV BOLIVAR 2000. 
PROGRAMA STERILIZACIJE 
SIROMAŠNIH ŽENA 

Venezuela, Caracas (Fides) - Generalni 
tajnik venezuelske biskupske konferencije mons. 
Heman Sanchez Porras oštro se okomio protiv 
vladine kampanje sterilizacije žena da bi na taj 
način izvukao zemlju iz novčane krize. Između 
ostalog mons. Hernan je rekao: “Ovo nije za do- 
bro Venezuele.” 

Kampanja sterilizacije je dio Bolivar progra- 
ma 2000. koji je potvrdio venezuelski predsjednik 
Hugo Chavez s namjerom da poboljša odgoj, sa- 
nitarno i socijalno stanje, ali i da smanji natalitet 
pobačajima i sterilizacijom siromašnih žena. Po- 
moćni biskup Maracaiba VVilliem Delgado kaže: 
“Slažemo se s planom Bolivar 2000. u onom dije- 
lu koji govori o potrebi edukacije za bolje uvjete 
života, ali se siromaštvo neće pobijediti steriliza- 
cijom žena i potpomaganjem pobačaja. 

Organizacija “ZA ŽIVOT" digla je svoj glas 
protiv ove kampanje tvrdeći da je slična onoj u 
Peruu u kojoj su sterilizirane tisuće žena a da to 
nisu ni znale. Oni kažu: “Imamo dokaze da je ista 
kampanja u Peruu prouzročila smrt mnogih žena 
kod kojih su nastale komplikacije nakon steriliza- 
cije.” Ista organizacija kaže kako u Venezueli po- 
stoje kud i kamo važniji zdravstveni problemi koji 
nisu obuhvaćeni Bolivar programom. Oni kažu: 
“Neprihvatljivo je i nehumano da se ženama nudi 
tobožnja pomoć njihovim osakaćenjem.” 

HINDU KAMPANJA 
PROTIV KRŠĆANSKIH MISIONARA 
U INDIJI 

Indija, New Delhi (Fides) - Najveće Hindu 
organizacije u Indiji rasplamsale su kampanju 
protiv, kako kažu “sotonskog pokrštavanja" koje 
provode neki kršćanski misionari pod geslom so- 
cijalne pomoći. Više od 15.000 pripadnika RSS 
(Rashtriya Swayamasevak Sangh - Udruga na- 
cionalnih dobrovoljaca) angažirano je u petnae- 
stodnevnu kampanju “od kuće do kuće" po cije- 
lom Delhiju. Oni će upoznati građane o planu mi- 
sionara koji žele pokoriti Indiju. Kampanja počinje 
22. veljače a završava 7. ožujka. 

Prema RSS-u, kojoj je začetnik Bharatiya Ja- 
nata Party u vladi Indije, kršćanska strategija ima 
tri dijela kojim želi diskreditirati mirotvornu sliku 
Hindusa i tako izazvati sukobe u Hindu organiza- 
cijama, manipulirajući mass-medijima izvješći- 
vati o ovim sukobima i podijeliti tisuće primjeraka 
Biblije prevedene na regionalne jezike. 

RSS je utemeljena 1925. kao vjerska vojska 
koja je trebala zaštititi Hindu zajednice od utjecaja 
islama i kršćanstva. Za svoje pripadnike organizi- 
rala je vježbe u temeljnim vojnim disciplinama i 
održavala u kampovima skupove s ideološkim te- 
mama. Ova organizacija izvršila je atentat na Ma- 
hatma Gandhija zbog njegova zauzimanja za 
muslimansku manjinu u Indiji. Prije osam mjese- 
ci ista RSS započela je kampanju protiv kršćana 


optužujući ih za nasilno pokrštavanje. Pripadnici 
RSS-a su odgovorni za mnoga nasilja nad kršća- 
nima koja su se dogodila 1998. 

Kampanja protiv misionara ima podršku i od 
drugih fundamantalističkih grupa. Ashok Singal, 
predsjednik Vishva Hindu Parishad (VHP - Među- 
narodna udruga Hinduista), opisujući misio- 
narsku aktivnost kršćana, kaže da je to zaraza 
koja, ako se razvije, može postati opasna. Prema 
Singhalu, “jedini razlog djelovanja kršćanskih mi- 
sionara je pridobiti nove članove”. Govoreći o na- 
silnom pokrštavanju, on kaže: “Ako Izrael, Paki- 
stan i Kina ne priznaju obraćenje, zašto bi mi 
priznavali?" On zahtijeva ozakonjenje zabrane 
obraćenja. Prema njemu, antikršćanska kam- 
panja je rezultat provokacija od nekih kršćana, 
koje uglavnom dolaze od iskompleksiranih mi- 
sionara. Hindu pokret usmjeren je i protiv Šonje 
Gandhi ne iz političkih razloga nego zbog toga 
“što podržava kampanju protiv Hindusa uz po- 
moć Katoličke Crkve". Vođa VHO-a kritizira medi- 
je na engleskom zbog toga što djelomice i 
nečasno potpomažu kampanju prostiv Hindusa. 


KRŠĆANI I MUSLIMANI 
ZAJEDNIČKI PROTIV HINDUSA 

Indija, New Delhi (Fides) - Kršćani i musli- 
mani odlučili su zajednički se oduprijeti Hindu 
fundamentalistima u Indiji. "Hamnony Centre", in- 
stitucija koju su utemeljili isusovci za međureligi- 
jski dijalog, i “Jamia Millia Islamia", muslimansko 
sveučilište u New Delhiju započeli su zajednički 
kampanju kojom žele spriječiti Hindu fundamen- 
talizam koji potpomaže indijska vlada. Kampanja 
je počela demonstracijama 24. veljače pred 
Sveučilišnim studentskim centrom u Delhiju, a 
poslije su se preselile pred Sveučilišnu knjižnicu 
Zakir Husai. 

Prema izjavi oca Sebastijana Vempanua, 
stručnjaka za islam pri Harmony Centru, “vrlo 
važno je informirati studentsku zajednicu i obični 
svijet o podršci koju fundamentalisti uživaju od 
vlade. Siromašni ljudi žele živjeti u slozi i miru", 
rekao je velečasni Vampany 

Prosvjedu se pridružilo više od 5.000 osoba. 
U prosvjedu su sudjelovali i sveučilišni profesor 
Muhammed Talib, musliman, poznat kao veliki 
pacifist, i John Dayal, tajnik Foruma kršćanskih 
ljudskih prava. Kao dio demonstracija mjesna ka- 
zališna grupa na ulici izvela je jednu političku sati- 
ru. 

U isto vrijeme kršćani, muslimani i Dalit akti- 
visti Gandhijeva centra u Mumbaiu (Bombaj) or- 
ganizirali su pokret pod nazivom “The voice of the 
Excluded" koji podržava nenasilje, slogu i jedna- 
kost među kastama, klasama, vjerama i rasama. 
Indija ima oko 1 7 milijuna kršćana koji vode broj- 
ne škole, bolnice i karitativne ustanove. 

DA SE NE ZABORAVI 

Italija, Rim (Fides) - U proteklih sedamdeset 
godina više od 1.300 misioinara dalo je svoje 


svjedočanstvo za Isusa žrtvujući vlastiti život. 
Najviše ih je ubijeno u zadnjem desetljeću. Tako 
je 1 995. godine ubijeno 32 misionara, 1 996. go- 
dine 46, 1997. godine 29 i više od 40 godine 
1998. “Misionari su spremni umrijeti iz ljubavi 
kao i Krist potpuno se predajući u volju Očevu 
služeći malenima”, napisao je Michele Pignatele, 
tajnik talijanskoga pokreta mladih (MGM) koji je 
prije sedam godina prvi put uveo godišnji mo- 
litveni spomendan na misionare mučenike. Na 
obljetnicu ubojstva nadbiskupa Romera u San 
Salvadoru (24. ožujka 1980.) Crkva se prisjeća 
onih koji su sudjelovali u patnjama siromaha i 
umrli služeći ljubavi, pravdi i miru. Talijanski 
pokret mladih i ogranak Papinskih misijskih djela 
izabrali su temu ovogodišnjega molitvenog sku- 
pa, pripremili letak i druge tekstove koje su raza- 
slali po župama, samostanima, sjemeništima te 
raznim grupama i pokretima. Tema ovogodišnjeg 
skupa je “Ljubav na djelu" kojom se želi potaći 
ljude da pokažu svoju solidarnost djelima kao što 
su: sađenje drveća, posjet bolesnicima, izmirenje 
s onima koji su nas uvrijedili, ili s članovima dru- 
gih vjera koji žive pored nas. U ovu inicijativu 
uključile su se još neke zemlje, na primjer Vene- 
zuela, Kolumbija, Čile, Meksiko, Senegal, Kame- 
run, Uganda, Južna Koreja. Uz tiskane materijale 
Papinska misijska zajednica izdala je 30-minutnu 
videokasetu koja se može dobiti na talijanskom, 
engleskom, španjolskom i poljskom jeziku koja 
govori o nekim misionarima mučenicima, na 
primjer o šestorici Isusovaca ubijenih u Salvado- 
ru 1989., 5 časnih sestara ubijenih u Liberiji 
1992., sedam redovnika trapista ubijenih u Alžiru 
1 996. franjevcu fra Vjeki Ćuriću ubijenim u Ruan- 
di 1998. Kasetu komentiraju kardinal Ersilio Toni- 
ni, članovi nekih vjerskih instituta i svjedoci. 

POMOĆ BOLESNICIMA OD AIDS-a 
JEDNODNEVNIM NEPUŠENJEM 

Vatikan, Vatikanski grad (Fides) - “Jedan 
dan nemoj pušiti i daruj taj novac onima koji bo- 
luju od AIDS-a." Tu zamisao pokrenuo je 
nadbiskup Javier Lozano Barragan, pročelnik Pa- 
pinskog vijeća za pastoral zdravstvenih radnika. 
U najavi proslave Velikog jubileja Sveti Otac piše: 
“Jedan od znakova Božjeg milosrđa koji je na 
osobiti način potreban u naše doba je ljubav koja 
će otvoriti naše oči za potrebe siromašnih i 
odbačenih." Korizma u ovoj zadnjoj godini prije 
Jubileja 2000 osvjetljuje nam tajnu Boga Oca i 
krepost ljubavi. Ne smijemo odgađati vrijeme 
kada prosjak Lazar sjedi pred bogatašem koji se 
gosti i čeka da padne mrvica s njegova stola. La- 
zar kuca na naša vrata u različitim osobama, 
uključujući i oboljele od AIDS-a i njihove obitelji. 
Papinsko vijeće poziva da “svi kršćani i svi ljudi 
dobre volje ne puše jedan dan i taj novac daruju 
za bolnice i centre u kojima se liječe oboljeli od 
AIDS-a. 

(Priredio: ABS) 

Cijenjeni urednice! 

Želim Vam od sveg srca sretan Uskrs kao i svim misionarima i misionarka- 


ma. 



Ovogodišnja generacija osmaša - krizmanika i šesti razreda bacila se na po- 
sao. Do sada smo za svaki veći blagdan prav ili prigodne stv arčice koje bi proda- 
vali i tako skupljali novac za misije. Uz to u našoj OS “Vladimir Nazor” u Đakovu 
imamo kašice u koje stavljamo dobrotvorne priloge, a na kraju sv akog tjedna 
brojimo novac i stavljamo ih u banku kako bi ili na kraju školske godine poslali za 
misije. Kao što sam već rekla da za svaki blagdan izrađujemo prigodne stvari, 
tako smo s e potrudili i za Uskrs. Naime, okupljamo se svake subote u našoj vese- 
loj radionici i izrađujemo male piliće. Pravimo ih od vune, stavljamo u ljuske, lije- 
pimo šeširiće, kljunove i oči i tada ti pilići izgledaju kao pravi. Eto, ovo je dio toga 
u što smo spremni uložiti sav svoj trud, svu svoju ljubav kako bi pomogli onima 
kojima je to po- 
trebno. 

Mo to radimo 
s veseljem, jer 
znamo da ćemo 
našim prihodima 
barem malo po- 
moći gladnoj dje- 
ci, ženama i svim 
ljudima kojima 
je to potrebno. S 
ljubavlju izrađu- 
jemo sv e te stvari 
i nadamo se da 
ćemo zaraditi 
nešto novca, a i 
sstanovnici đa- 
kova imaju srca i 
razumijevanja i 

voljni su kupovati te slatke stvarčice, kako bi nam pomogli. A to će se prodavati 
na izložbi 29. ožujka u Domu hrvatske vojske u Đakovu. 

Barbara Simić, 8 c, OŠ “Vladimir Nazor” 

Dravska 27, 31400 ĐAKOVO 


ODGOVORI NA PITANJA IZ PROŠLOG BROJA: 

1. Sestra Renata Vujić pripada družbi sestara 
Kćeri kršćanske ljubavi. 

2. Na cijelom svijetu živi 995.128.000 katolika. 

3. Misijska zajednica bogoslova u Splitu zove se 
“Maksimilijan Kolbe. 

4. Program američke djece za pomoć djeci u Vijetnamu 
zove se Djeca za djecu. 

5. Nasmijanom Zminom siromahu ime je Paul. 
NAGRAĐENI: 

1. Maja Biljan, Križevci; 2. Josipa Proleta, Opuzen; 

3. Ivan Previšić. Hrvatski Leskovac. 

NAGRADNA PITANJA: 

/. Koja je treća Isusova riječ s križa ? 

2. Kada je osnovana župa Rushooka u Ugandi? 

3. Koliko je misionara ubijeno u prošlo, 1998. godini? 

4 . Kako se zove čarolija nekih afričkih vračeva? 

5. Kako se zove redovnička haljina sestara Majke Terezije? 


OdqovoRE ŠAljiTE na acIresu: 

MISIJSKA CENTRALA, VoĆARskA 106, 10000 ZAGREB 



RADOSNA VIJEST 
MJESEČNI INFORMATIVNI LIST 
PAPINSKIH MISIJSKIH DJELA 


PRETPLATA I NARUDŽBE 
RADOSNA VIJEST 

Voćarska 106, 10000 ZAGREB 
Tel/faks: 01/46 80 512 

GODIŠNJA PRETPLATA: 

Za tuzemstvo: 60,00 kuna 
Za inozemstvo: 35 DEM + avion 

KUNSKI RAČUN 

Zagrebačka banka dd 
30101 - 620-16 
012101-2320441489 
U predpolje “Poziv na broj" 
Upišite br. 14 

DEVIZNI RAČUN: 
RADOSNA VIJEST 

Zagrebačka banka dd 
30101 - 620-16 
2521447469 

Pretplatu i priloge za misije 
možete slati poštanskom uputnicom na 
adresu: Voćarska 106, Zagreb 
10000 ZAGREB 


MISIJSKA CENTRALA 
CRKVE U HRVATA 

Voćarska 106, Zagreb 
Tel./faks: (01)46 80 512 

GLAVNI UREDNIK 

ANTO BURIĆ 

Voćarska 106 

10000 ZAGREB. tel./faks: 01/46 80 5 12 

UREDNIČKO VIJEĆE 

Nacionalno vijeće PMD 
Nacionalni direktor PMD 
Mons. Slobodan Štambuk 
21450 HVAR 

Te), i faks: (00385) 21/741-152 
Mobitel: 099-475-152 

LEKTURA 
Domagoj Grecl 


TISAK: “STUBA" 

jednome 



najmanjih , 

meni 

učiniste 

(Mt 15,40) 


MISIJE 

Zvonko Pažina, Čepin (1. mj. 99.) 

100,00 * B. Balent, Krapinske Toplice 

100,00 * Ante Čirko, Zagreb 50,00 * N. 
N. Split 50,00 * V. V. Dubrovnik 1 00,00 

* Marica Klemenčić, Samobor 200,00 

* Darinka Marković, Zagreb 200,00 * 

Zdravka Mudronja, OŠ. Petra Kreši- 
mira I V, Šibenik 210,00 * Tihomir Ber- 
tić, Vinkovci 150,00 * Ljubica 

Dizdarević, Austria 111,16 * Elizabeta 
Grgić, Virovitica 50,00 * Obitelj Nikić, 
Zell am See 178,14 * Karmel sv. Male 
Terezije, Kloštar Ivanić 386,00 * Bran- 
ka Lajić, Velika Gorica (12. mj. 98.) 

100,00 * Jela Delišimunović-Vasilj, 
Osijek 100,00 * Damir Barčić, Zagreb 

100,00 * Karolina Letić, I lovik 100,00 * 
Vlč. Marko Cvitkušić, Finningen, Nje- 
mačka 3.880,00 * Pero Pejić, župa Je- 
laške (2. mj. 99.) 1 18,75 * Stana Seles, 
Rijeka 50,00 * s. Berta Antunović, 
Travnik 192,00 * KajaČabraja, Zagreb 

100,00 * Branka Lajić, Velika Gorica 
(1. 2. mj. 99.) 200,00 * Danijela de Mi- 
cheli Vitturi, Kaštel Lukšić (2. mj. 99.) 

100.00 * Blaženka Bakić, Split (1. 2. mj. 
99.) 200,00 * Katica Kralj, Belovar 

50.00 * ZoricaPalinkaš, Osijek 100,00 

* “U posredničkoj ulozi” fr. Drago Ko- 
limbatović, Rijeka 2.188,00 * Obitelj 
Skender, Zagreb 50,00 * Vlč. J. K. 
Trnovac 300,00 * Obitelj Barčić, Za- 
greb 110,00 * Mira Maček, Varaždin 
4.000,00 * Sunčica Polić, Pučišća 


200.00 * Marija Bartošek sa suradnici- 
ma misija, Požega 300,00 * Ljerka Gju- 
raj, Zagreb 250,00 * Župni ured, 
Vetovo 50,00 * N. N. Zagreb 180,00 * 
A. Jakominić, Dobrinj 50,00 * Sestre 
Milosrdnoglsusa, Duga Resa 1.000,00 
* Darka Matičić^župa sv. Petar, Duga 
Resa 100,00 * -Župni ured, Valpovo 

800.00 * Tea Galinović, Valpovo 

150.00 * Mještani Svilnog, Čavle 

125.00 * Marija Čičak, Zagreb 100,00 * 
Matija Stipičević, Makarska 40,00 * N. 
N. Zagreb 1.000,00 * Luci Sočak, Pro- 
se njakovci 100,00 * Milka Ivelić, 
Pražnica 80,00 * Biserka Šarić, Zagreb 

200.00 * Vida Štanfel, Rijeka 200,00 * 
Jožica SiŠul, Rijeka 250,00 * Sanjin 
Francetić, Rijeka 50,00 * Obitelj 
Drljača, Velika Gorica 60,00 * Ivanka, 
Velika Gorica 388,00 * Obitelj Đurin, 
Velika Gorica30,00 * Obitelj Omerbe- 
gović, Velika Gorica 388,00 * Obitelj 
Malenovski, Velika Gorica 20,00 * 
Marija Radočaj, Velika Gorica50,00 * 
N.N., Zagreb 100,00. 

GLADNI 

Ante Čirko, Zagreb 50,00 * N. N. 
Split50,00* Ivani AnđaVrdoljak, Bila, 
Gruber 100,00 Štefanija Cmrečnjak, 
Belišće 100,00 * Marta Barić, Strizi- 
vojna 150,00* Dean Dinić, Koprivnica 

200.00 * Ana i Ivo Ćoruša, Žepče (12. 
mj. 98.) 1.425,00 * Jela Delišimuno- 
vić-Vasilj, Osijek 100,00 * Ruža Grgić, 
Lužani 300,00 * Karolina Letić, Ilovik 

100.00 * Pero Pejić, župa Jelaške 
1 18,75 * Vesna Roviš, Rijeka 200,00 * 
Učenici OŠ. Žuti brijeg, Zagreb * 
221,50 * Obitelj Skender, Zagreb 

100.00 * I. M. Sesvete 50,00 * Josipa 
Grubišić, Split 100,00 * Morana Gra- 
bovac, Zagreb 100,00 * Vlč. J. K. Trno- 
vac200,00* Slava Pavić,Livno 100,00* 
Ljubica Mazić, Sisak 300,00 * Krešo 
Neimarević, Zagreb 100,00 * Marija 
Cerčić, Karlovac 600,00 * Katica Sre- 
zović, Dubrovnik50,00 * Obitelj Galić, 
Split 2.000,00 * Ružica i Dragutin Le- 
dinski, Koprivnica 100,00 * Dragica 
Globek, Koprivnica 100,00 * Rozina 
Blažić, Rijeka 600,00 * Ivana Naglić, 
Karlovac 50, 00* Ivana i Josipa Rehlic- 
ki, Zagreb 150,00 * Slavica Sudar, Bi- 
zovac 50,00 * Mještani Svilnog, Čavle 

125.00 * Slaven, Tamara i Ivo, Osijek 

300.00 * Obitelj Malekinušić, Donja 
Zelina 500,00 * Marija Marohnić, 
Križišće 200,00 * Karmel - Marija Bi- 
strica 100,00 * Sestre Služavke Malog 
Isusa, Solin 2.000,00 * Barbara Dra- 
giša, Križevci 50,00 * Štipan Žilić, Za- 


greb 100,00 * Obitelj Ilijić, Rijeka 

50.00 * Marija Pižeta, Zagreb 100,00 * 
Matilda Laštro, Nin 50,00 * Marija 
Smejkal, Zagreb 200,00 * Ivka Čikato, 
Dubrovnik 100,00 * Obitelj Đurin, Ve- 
lika Gorica 50,00. 

MISIONARI 

Ante Čirko, Zagreb 50,00 * Marija 
Mrazović, Križevci 150,00 * Ljubica, 
Križevci 20,00 * Dragica Sestak, 
Križevci 100,00 * Ljubica, Križevci 

10.00 * V. V. Njemačka 583,50 * Maja 
Biljan, Križevci 250,00 * Karolina Le- 
tić, I lovik 200,00 * Pero Pejić, župa Je- 
laške (2. mj. 99.) 118,75 * Vlč. J. K. 
Trnovac 300,00 * Djeca Zaprešića 1.2. 
i 4. raz. župe sv. Petra apostola 1.008.80 

* Slavka, Sibenik50,00 * Rosa, Šibenik 

50.00 * Gordana, Šibenik 100,00 * 
Ruža, Šibenik50,00 * M. M. Trilj 70,00 

* Dragica Sestak, Križevci 100,00 * 
Mirjana Dominković, Dubrovnik 
150,00* Ljubica Medved, Velika Gori- 
ca 20,00. 

GUBAVCI 

Bruno Cividini, Zagreb 3.500,00 * 
Ruža Grgić, Lužani 200,00 * Karolina 
Letić, Ilovik 100,00 * Pero Pejić, župa 
Jelaške (2. mj. 99.) 118,75 * Obitelj 
Skender, Zagreb 50,00 * I. M. Sesvete 

50,00 * Vlč. J. K.Trnovac200,00 * Kati- 
ca Brižić, Preko 30,00 * Obitelj Maleki- 
nušić, Donja Zelina 500,00. 

Djelo za širenje vjere 

Sofija Čaj kovač, Đakovo 200,00. 

ŠKOLOVANJE DJECE U 
AFRICI 

Vlč. J. K. Trnovac 200,00 * Ana 
Vrček, Zagreb 50,00, 

DAROVATELJI MASLINOVIH 
GRANČICA 

Sestre Kćeri milosrđa s vjeroučeni- 
cima, Blato - Korčula * Sestre Kćeri 
Božje ljubavi i župljani, Postira - Brač * 
Katica Vuković, Jesenice * Vjernici 
župe Mundanije - Rab * Dječji vrtić 
“GRDELIN” Postira * Mladenka Ku- 
liš, Mali Lošinj, Župljani i sestre Kćeri 
Božje ljubavi, Sv. Filip i Jakov * Dr. Sil- 
vestra Kolega, Kali * Udruga 
“Kualjska žena”, Kali. 

